Da li bi građani i ekonomija mogli da podnesu još jedno "zaključavanje" - RASTE BROJ ZARAŽENIH KORONOM\n18:11 - 15 Oct 2020\nZvanično su na snazi epidemiološke mjre koje se primjenjuju već duže vreme, ali je Štab za vanredne situacije naredio opštinama i gradovima da donesu rigoroznije mere ukoliko se epidemiološka situacija na teritoriji njihove lokalne zajednice pogorša.\nMeđutim, veliki deo javnosti je ubeđen da će posle lokalnih izbora, koji su zakazani za 15. novembar, uslediti ponovno “zaključavanje”. Da li bi naša ekonomija izdržala identične ili slične mere kao one iz marta, aprila i maja, odnosno kakve bi bile posledice ponovno zatvaranje pojedinih delatnosti i ograničenog kretanja ljudi?\nSamo je u drugom kvartalu ove godine, dok su na snazi bile restriktivne mere, bruto domaći proizvod Republike Srpske pao 6,7 odsto.\n- Još jedno veliko zatvaranje objekata i škola, po mojoj proceni, imalo bi takve posledice da budžet RS ne bi mogao da održava likvidnost potrošnje na ovom nivou. Potrošnja bi morala biti smanjena, da li kroz smanjene podsticaje poljoprivredi ili manje penzije i plate – ocjenjuje za Srpskainfo Milenko Krajišnik, predsednik Fiskalnog savjeta RS i dekan Ekonomskog fakulteta Banjaluka.\n– U celoj Evropi stopa zaraženih je sve veća i beleže se rekordni brojevi. Međutim, nisam video da je ijedna zemlja posegla za drastičnim merama, čak i one bogate. Svesni su da je to veoma opasno – naglašava Krajišnik.\nVlasti u Bosni i Hercegovini su na samom počektu epidemije korona virusa bile primorane da se zaduže kod Međunarodnog monetarnog fonda, koji je za potrebe entiteskih budžeta plasirao kredit od 330 miliona evra. Od toga u budžet Srpske ide 38 odsto.\nU vreme epidemije u Republici Srpskoj je za saniranje posledica korone isplaćeno privredi više od 151 milion KM do kraja septembra, od čega iz Komenzacionog fonda 33,3 miliona, a iz Fonda solidarnosti oko 118,2 miliona KM.\nUglavnom je reč o isplati najnižih bruto plata zaposlenima u firmama koje su bile zatvorene dva i po meseca po naredbi Štaba, ali i zaposlenima u delatnostima koje trpe posledice zbog manjeg prometa.\nPredstavnici MMF kažu da će uskoro izaći s revidiranim prognozama za ekonomiju BiH, odnosno da će njihove nove procene biti da će BDP ove godine pasti za više od pet odsto.\nIstovremeno, epidemiološka situacija u celoj BiH se pogoršava. Ministar zdravlja i socijalne zaštite RS Alen Šeranić kaže da je epidemiološka situacija u Srpskoj nepovoljna i da je omjer zaraženih otprilike kako na početku avgusta.\n- Svesni smo životnih dešavanja i životnih problema, ali za očuvanje zdravlja i poštovanje propisanih mera nema opravdanja - rekao je Šeranić.\nEpidemiolozi Instituta za javno zdravstvo RS, koji Republičkom štabu za vanredne situacije predlažu mere, kažu da se u ovako pogoršanoj epidemiološkoj situaciji bira način borbe protiv širenja zaraze.


Svijet Archives - Page 636 of 803 - GlobalCir\nYou are Here: Home / Svijet / Page 636\nSaudijska Arabija je pozvala američke kompanije da učestvuju u razvoju njenog civilnog nuklearnog programa i nije zainteresovana za vojnu upotrebu atomske energije, rekao je danas ministar energetike Halid…\nBritanska premijerka Tereza Mej dolazi danas u Brisel na presudne razgovore o stanju pregovaračkog procesa o Brexitu, a ishod sastanka mogao bi da odredi uslove razlaza Velike Britanije…\nVenezuelski predsjednik Nicolas Maduro u nedjelju je najavio uvođenje “petra”, virtualne valute bazirane na rezervama nafte te zemlje za borbu protiv financijske blokade Sjedinjenih Država. “Najavljujem da će Venezuela…\nJemenski Huti ispalili su krstareću raketu prema nuklearnoj elektrani u Abu Dabiju u Ujedinjenim Arapskim Emiratima, objavio je u nedjelju televizijskiservis te pobunjeničke skupine na svojoj internetskoj stranici, bez…\nAmerički sudovi ne mogu suditi Turskoj i njenim zvaničnicima, izjavio je danas predsjednik Turske Recep Tayyip Erdogan. Erdogan je mislio na slučaj Reze Zaraba koji je optužen da izbjegava američke sankcije Iranu.…\nSud u Vijetnamu je osudio dvadesetdvogodišnjeg blogera i novinara Nujen Van Hoa na sedam godina zatvora zbog izvještavanja o curenju toksičnih materija koje su izazvale ekološku katastrofu na…\nMinistar inostranih poslova Saudijske Arabije Adel el Džubejr izjavio je da će Liban preživjeti samo ako „Hezbollah“ bude razoružan. Kako javlja AMN, u izjavi šefa saudijske diplomatije, koja je u cjelini ponavljanje…\nPUTINOVA STRATEGIJA: Rusija za pet puta uvećala rezerve zlata\nCentralna banka Rusije povećava rezerve zlata kako bi ispunila cilj koji je postavio predsjednik Vladimir Putin da bi Rusiju obezbjedio od geopolitičkih rizika. Do novembra, Rusija je imala…\nNa stotine prosvjednika blokiralo je ulice u Hanoveru kako bi onemogućili pristup mjestu gdje se održava dvodnevni stranački kongres krajnje desne Alternative za Njemačku. Policija je upotrijebila vodene…\nPoslanici američkog Senata odobrili su reforme poreskog sistema koje su najveće od osamdesetih godina prošlog vijeka. Analitičari navode da su odobrenjem reformi poslanici Republikanske stranke korak bliže svom…


/ SLEPA KRV\nRobert Vilson\tSLEPA KRV\nTriler o Havijeru Falkonu.\n„Vilsonova radnja je složena i zamršena, njegov detektiv drag i\nhuman, a Sevilja zanosna.“\n„Pođite na putovanje u Sevilju sa inspektorom Havijerom Falkonom,\nprivlačnim ali zabrinutim vodičem – pa ćete iskusiti Vilsonov moćni\nsvet lepote i užasa, seksa i smrti, svakidašnjice i zavera.“\nVreli grad Sevilja se još oporavlja od šoka nerešenog terorističkog\nnapada, ali sad neobična saobraćajna nesreća na svetlo iznosi novu\npretnju. Poginulog mafijaša i kofer napunjen milionima gotovine,\nšto najverovatnije znači ozbiljno prisustvo ruske mafije na pragu\nvišeg inspektora Havijera Falkona.\nIzbija rat mafijaških bandi, a Falkonovi najbliži i najdraži\npostaju mete iznenada razuzdanih smrtonosnih sila. U odbrani od\ntako brutalnog napada, Falkon odlučuje da uzvrati nemilosrdnom\nsurovošću koja iznenađuje i njega isto koliko i njegove\nneprijatelje – ali po cenu tragedije.\n„Malo pisaca kombinuju napetost i akciju tako delotvorno kao Robert\nVilson... njegovi pažljivo predstavljeni likovi dospevaju u\nneobične, zanimljive i psihološki složene zaplete koji nikada ne\nnapuštaju sferu mogućeg... izvrsno.“\nSLEPI ČOVEK IZ SEVILJE


Američki deficit dostigao rekordnih 3,1 hiljada milijardi dolara - Euromanager\nFederalni budžetski deficit SAD-a dosegao je vrhunac od 3,1 hiljade milijardi dolara u proračunskoj 2020. godini radi pandemije.\nAdministracija američkog predsjednika Donalda Trumpa izvijestila je u petak da je federalni budžetski deficit dosegao vrhunac od 3,1 hiljade milijardi dolara u proračunskoj 2020. godini, zbog masovnog izdvajanja sredstava iz budžeta tokom pandemije i slabije naplate poreza, piše Breaking the News.\nPrema izjavi, ovo predstavlja više nego dvostruko više u odnosu na prethodni rekord od onog tokom krize 2009, koji je iznosio 1,4 hiljade milijardi dolara.\nProšlogodišnji deficit bio je 984 milijarde dolara, što je za 2 triliona USD više nego što je administracija predviđala u februaru.\nPrihodi su opali za 1,2% na 3,42 hiljade milijardi dolara, dok je državna potrošnja skočila za 47,3% na 6,55 hiljada milijardi dolara.\nVlada FBiH nije prihvatila amandmane na Korona zakon\nDovršena prva faza gradnje Pelješkog mosta\nTwitter omogućava uposlenicima nastavak rada od kuće\nPotpisan Sporazum o izgradnji gasovoda Igman – Hadžići\nSavez sindikata RS traži povećanje plate radnicima\nU Brčkom otvorena tvrtka ‘Liberty Group’ koja će zaposliti 1.000 radnika\nMMF poboljšao prognozu pada BDP-a Srbije za 2020.


Dino park počinje sa radom ovog leta – Zlatibor.News\nDino park počinje sa radom ovog leta\n19/04/2016 ZlatiborNewsComments Off on Dino park počinje sa radom ovog leta\nDanas je u prostorijama TO Zlatibor predstavljen projekat Dino parka na Zlatiboru. O ovom projektu su govorili direktor TO Zlatibor Arsen Đurić i predstavnik kompanije Dino park Zlatibor, Vladimir Ružić.\nNa početku se pristutnim novimarima obratio direktor TO Zlatibor Arsen Đurić koji je rekao da će Dino park upotpuniti turističku ponudu Zlatibora, a istovremeno će biti otvoreno više od 40 radnih mesta. Đurić je istakao da se radi o najvećem parku na Balkanu i da je opština Čajetina izdala lokaciju za izgradnju parka.\nViše detalja o samom Dino i avantura parku je izneo Vladimir Ružić iz kompanije Dino park Zlatibor. Park će se prostirati na oko 3 hektara na lokaciji iznad Studentskog odmarališta „Ratko Mitrović“ a sa leve strane ulice Sportova. Posetioci će moći da pogledaju 30 dinosaurusa u prirodnoj veličini, što pokretnih, što statičnih od kojih će najveća atrakcija biti Tireks dužine 15 metara i visine 8 metara.\nRužić je istakao da će ovo biti edukativni i zabavni park, gde će posetioci moći da nauče nešto novo o dinosaurusima a planirano je i pokretanje brojnih radionica. Pored edukativnih sadržaja, planirana je gradnja klizališta koje će raditi cele godine, otvorenih i zatvorenih dečijih igrališta i rođendaonice za proslavu dečijih rođendana. U planu je predviđena i gradnja terena za mini golf, kao i staze za jahanje ponija, a biće uređen i poligon za „paintball“, bina na kojoj će se održavati predstave i avantura park.\nŠto se tiče komercijalnih sadržaja planirano je otvaranje kafe picerija i restorana, kao i suvenirnice i dino šopa. U kompaniji Dino park Zlatibor nameravaju da posetiocima pruže celodnevnu zabavu sa velikim brojem sadržaja. U kompaniji napominju i da su bezbednost i zdravlje posetilaca na prvom mestu tako da će park imati profesionalno obezbeđenje i medicinsko osoblje.\nTagged dino park, dinosaurusi, to zlatibor, zlatibor\nNajave T-Info Turizam\nZlatiborci su se potrudili da ove godine za 1.maj posetiocima najposećenije srpske planine pruže odličnu zabavu koju će obeležiti nastup Zorana Kesića i koncert grupe “Inspektor Blaža i kljunovi”. Pored Kesića i inspektora Blaža, na Kraljevom trgu će posetioci moći da pogledaju animator žurku za najmlađe, Football freestayler nastup, zanimljiv muzički program. Posebno će biti zanimljivi vatreni […]


Amerika bez milosti: Počinje pritisak bez presedana - Sputnjik Srbija\n19:23 18 Maj 2021\n10:41 17.07.2018 Preuzmite kraći link\nSAD su odbacile zahtev Evropske unije da se na neke od njenih ključnih firmi ne primenjuju sankcije koje su Amerikanci uveli za kompanije koje posluju sa Iranom.\nEU je, kao i ministri Nemačke, Francuske i Velike Britanije, prošlog meseca zatražila da SAD sa spiska takvih firmi izbrišu one koje posluju sa Iranom u sektorima zdravstva, finansija, energije i proizvodnje automobila.\nU odgovoru su, američki državni sekretar Majk Pompeo i ministar finansija Stiven Mnučin, odbacili takav zahtev, javlja „NBC njuz“.\n„Želimo da na iranski režim izvršimo finansijski pritisak bez presedana“, navodi se u tom odgovoru i dodaje da će SAD napraviti izuzetke samo ako budu služili njihovim nacionalnim interesima.\nTo odbijanje je u skladu sa pojačanim pritiskom koji administracija u Vašingtonu vrši na evropske i druge zemlje kako bi prekinule ekonomske veze sa Iranom, zbog, kako SAD navode, podrške terorizmu i širenja nestabilnosti na Bliskom istoku.\nEvropske države se trude da zaštite svoje kompanije koje posluju sa Iranom, nakon što se administracija Donalda Trampa povukla početkom godine iz nuklearnog sporazuma sa Teheranom.\nTim sporazumom su ukinute međunarodne sankcije Iranu u zamenu za pristanak Teherana da odustane od svog nuklearnog programa i podvrgne se obimnim merama kontrole.\nAmeričko napuštanje sporazuma znači da će evropske kompanije, koje su krenule da posluju sa Iranom, nakon ukidanja međunarodnih sankcija sada biti podvrgnute američkim sankcijama i isključene iz finansijskog sistema kojim dominiraju SAD.\nPrva runda američkih sankcija prema Iranu stupa na snagu u avgustu, a one koje se odnose na izvoz nafte u novembru.\nEvropljani se trude da obezbede da zadrže Iran u nuklearnom sporazumu, uprkos američkoj objavi ekonomskog rata toj zemlji.\nEvropski planovi se fokusiraju na mogućnost finansiranja Irana u drugim valutama umesto dolara, zatim, na direktne isplate centralnih banaka za iransku naftu, kao i na druge finansijske i ekonomske mere.\nEU pritom koristi takozvane blokirajuće statute, zakone kojima se ograničava primena strane jurisdikcije. Ta mera je predložena 1996. godine, da bi se eliminisale posledice američkih sankcija prema Kubi, Iranu i Libiji, ali nije upotrebljena, jer su razmimoilaženja razrešena na drugi način.\nBlokirajućim statutima se štite kompanije tako što im se zabranjuje da poštuju strane sankcije, kao i tako što se ne priznaju odluke stranih sudova koje nalažu primenu tih sankcija.


Knut Flekenštajn: Srbija ispunila uslove za datum – Nadlanu.com\nKnut Flekenštajn: Srbija ispunila uslove za datum\nObjavljeno 5. juna 2013. / 17:37:44\nSrbija je ispunila uslov za dobijanje datuma za početak pregovora kada je reč o normalizaciji odnosa Beograda i Prištine, ocenio je danas u Beogradu poslanik u Evropskom parlamentu i član grupe socijaldemokrata Knut Flekenštajn.\nNa međunarodnom skupu “Srbija i Evropska unija – Nova prilika?” Flekenštajn je ocenio da se reformski napori koje je intenzivirala nova Vlade Srbije mogu bolje podržati otvaranjem pregovora o pristupanju Srbije Evropskoj uniji.\n“Decembra 2012. godine Savet EU je tražio od Srbije da ostvari suštinski napredak u pregovorima sa Prištinom i po meni je jasno da je Srbija taj uslov ispunila”, rekao je on.\nOn je naveo da socijalisti i socijaldemokrate u Evropskom parlamentu podržavaju predlog Evropske komisije da se otvore pregovori sa Srbijom i izrazio očekivanje da će Savet EU 28. juna doneti istu odluku.\nKako je rekao, postoji mogućnost da bi Nemačka pred predstojeće izbore mogla da odloži odluku o otvaranju pregovora sa Srbijom.\n“Uoči izbora za Bundestag u septembru, stranka na vlasti bi mogla da odloži odluku o datumu za Srbiju, ali se nadam da se to neće desiti”, rekao je Flekenštajn.\nZamenik šefa Delegacije EU u Srbiji Adriano Martins ocenio je da Savet EU 28. juna neće lako doneti odluku o dodeljivanju datuma za početak pregovora sa Srbijom.\nOn je istakao da su reforme u Srbiji bitne kako bi se EU i građani zemalja članica pred donošenje te odluke uverili da je napredak Srbije kredibilan.\nMartins je naglasio da “ni za koga nije dobrro da se veštački skraćuje pretpristupni period Srbije” i da što pre treba sprovesti reforme.\n“Srbija izdvaja tri puta veći nivo subvencija za javni sektor nego što je prosek EU. Novac se troši na subvencije umesto da se stroši na ekonomski rast zemlje”, rekao je Martins.\nKako je rekao, Srbija treba da iskoristi i pozitivna i negativna iskustva drugih zemalja i ne treba “da izmišlja toplu vodu”.\nOn je rekao da pregovori nisu lobiranje već sagledavanje i rešavanje nedostataka koje zemlja ima.\nNa skupu koji su organizovali su Centar za spoljnu politiku i Fondacija Fridrih Ebert, Martins je kao primer naveo bilatralne probleme poput demarkacije granica, bez čijeg rešavanja je “teško ili nemoguće ući u EU.\nNeverovatno: Helikopter poleteo zahvaljući snazi ljudskog uma (VIDEO)


Vreme - Gradski konkurs, nastavak: Šta je propisano, a šta je urađeno\nVREME 1423, 12. april 2018. / KULTURA\nGradski konkurs, nastavak:\nŠta je propisano, a šta je urađeno\nPodneta krivična prijava protiv gradske sekretarke Ivone Jevtić pokazuje da nezadovoljstvo kulturne javnosti zbog rezultata i načina na koji je sproveden Konkurs Sekretarijata za kulturu za sufinansiranje ima zakonsku osnovu\nSrpski pen centar, Srpsko književno društvo, Udruženje likovnih umetnika primenjenih umetnosti i dizajnera Srbije (ULUPUDS), Forum za kulturu Evropskog pokreta Srbije, Senat Univerziteta umetnosti, Nezavisna kulturna scena Srbije (NKSS) i mnogi drugi individualni i kolektivni akteri u kulturi Beograda, te čak i pojedini članovi Saveta za kreativne industrije koji je nedavno osnovala premijerka Ana Brnabić udružili su se prvenstveno "zaslugom" Ivone Jevtić, gradske sekretarke za kulturu i njenih anonimnih saučesnika u sprovođenju Konkursa za sufinansiranje projekata u kulturi iz budžeta grada za ovu godinu. Naime, način na koji je taj konkurs sproveden toliko je uvredljivo negirao ne samo one kriterijume vrednovanja projekata u polju kulture koji su u stručnom radu već sasvim standardni, nego čak i one koji su zakonom propisani, da su navedena stručna udruženja i veliki broj individualnih autora u polju kulture, kao i širok spektar građana kojima kultura ipak nešto znači tražili poništenje konkursa i ostavku Ivone Jevtić (vidi prošli broj "Vremena").\nObrazlažući potpisivanje peticije, pored osećanja građanske dužnosti da to učine, potpisnici su mahom navodili i moralne kriterijume i etičku komponentu svog čina javnog suprotstavljanja ciničnoj demonstraciji sile arbitrarnog odlučivanja. ULUPUDS je rezultate konkursa nazvao omalovažavajućim, a NKSS je naglasila da su mnoge njene članice, kao akteri koji "kreiraju širu kulturnu i umetničku scenu grada" ili ostavljene bez podrške ili su "ponižene simboličnim iznosima, namenjenim za značajne programe".\nOva priča se nastavila u sferi prava. Naime, u nju se 6. aprila uključila i Inicijativa Ne davimo Beograd, i to proglasom da je Višem javnom tužilaštvu u Beogradu podnela krivičnu prijavu protiv gradske sekretarke i drugih lica, zbog osnovane sumnje da je pri sprovođenju ovog gradskog konkursa izvršeno krivično delo zloupotrebe službenog položaja iz člana 359 Krivičnog zakonika.\nOsnov za krivičnu prijavu baš protiv gradske sekretarke je jasan. Prema članu 26, stav 3 Odluke o gradskoj upravi Grada Beograda, sekretar sekretarijata je lice neposredno odgovorno za rad i zakonito i blagovremeno obavljanje poslova sekretarijata. Zatim, članom 12 stav 3 Uredbe o kriterijumima, merilima i načinu izbora projekata u kulturi koji se finansiraju ili sufinansiraju iz budžeta Republike Srbije, autonomne pokrajine, odnosno jedinica lokalne samouprave propisano je da se prijave koje nisu u skladu sa uslovima javnog konkursa ne razmatraju. Prema tome, postoje osnovi sumnje da je Ivona Jevtić svoj službeni položaj iskoristila tako što je dozvolila da se na konkursu razmatraju učesnici koji ne ispunjavaju uslove, suprotno članu 12 navedene Uredbe, odnosno propustila je da stavi van razmatranja stručne komisije one projekte koji ne ispunjavaju uslove za učestvovanje na javnom konkursu, što predstavlja nevršenje službene dužnosti. Čak i da su za članove komisija isključivo birani vrhunski stručnjaci i kredibilne osobe, i da su i procesi njihovog izbora i njihov rad na žiriranju bili transparentni i javni, to ne bi uklonilo činjenicu nevršenja službene dužnosti sekretara sekretarijata. Pošto su za komisije ovog puta birane osobe čija su imena držana u tajnosti, čije kvalifikacije za datu funkciju u mnogim slučajevima nisu zadovoljavajuće i od njih nije zahtevana transparentnost rada niti eksplikacija kriterijumima izbora, rezultati do kojih se došlo su takvi da je za njihov prikaz u prošlom broju "Vremena" naziv Biseri bio sasvim prikladan. Međutim, ako se to sagleda sa pravne strane, dolazi se do sumnje da je time uzrokovana šteta budžetu Grada Beograda putem pribavljanja protivpravne imovinske koristi pravnim licima koja nisu registrovana za rad u oblasti za koju se na konkursu dodeljuju subvencije.\nDa li će ta krivična prijava imati više efekta od peticije za smenu gradske sekretarke i od dosadašnjih tužbi na način sprovođenja i rezultate javnih konkursa, ostaje da vidimo. Naime, tužbe koje u sebi nisu sadržale pozivanje na krivičnu odgovornost uglavnom su do sada ostajale bez odgovora. Tu se kao primer može uzeti tužba koju su Upravnom sudu u Beogradu još pre dve godine zajednički uputili Stanica – Servis za savremeni ples, Beogradska sekcija Međunarodnog saveta za igru CID-UNESKO, Centar za umetnost pokreta PERPETUUM, ERGstatus i Udruženje profesionalnih baletskih igrača, koreografa i baletskih pedagoga Srbije. Tužbom je traženo poništenje Rešenja o dodeli sredstava za sufinansiranje projekata u oblasti Scenskog stvaralaštva i interpretacije – umetnička igra koju je donelo Ministarstvo kulture i informisanja Republike Srbije, i to usled uočavanja nepravilnosti veoma sličnog tipa onima kakve su utvrđene analizom načina sprovođenja gradskog konkursa koji je sada predmet osude javnosti.\nKrajnji cilj sudskih procesa, kojima se pribegava usled nemogućnosti konstruktivne komunikacije radnika u kulturi (kao individua, kao članova udruženja, pa i uposlenika u javnim ustanovama) sa organima javne uprave, nije retributivna pravda. Niko tu ne traži glave na tanjiru. Cilj je uspostavljanje minimuma uslova da svako radi svoj posao, pa i ti radnici u kulturi, koji nisu samorodni geniji koji žive od nadahnuća i stvaraju ex nihilo, već obični ljudi, od krvi i mesa, ali često i takvih ideala da i to malo novca koji dobiju na konkursima ugrađuju u kulturu ove sredine, koja jeste i koja mora biti, opšte dobro.\nNeki pomaci u tom smeru ostvareni su u Novom Sadu. Taj grad je dobio Strategiju kulturnog razvoja sačinjenu otvorenom i participativnom metodologijom tima koji su činili Ivana Volić, Goran Tomka i Predrag Cvetičanin, uz institucionalnu podršku Fakulteta za sport i turizam, Akademije umetnosti i Gradske uprave za kulturu (GUK). Njenom primenom uspostavljen je i Forum za kulturu, kao praksa javnih radnih sastanaka svih zainteresovanih aktera kulturne scene Novog Sada sa za tu svrhu ovlašćenim članom Gradske uprave za kulturu, i članom Gradskog veća za kulturu. Pored toga, desila se i značajna promena oficijelnog diskursa u kulturnoj politici grada, koja sada nominalno počiva na tri osnovna stuba: transparentnosti, participativnosti i demokratičnosti. Naravno, što se tiče prakse, stvari su ipak malo komplikovanije. Po izjavi Branke Ćurčić iz novosadske Grupe za konceptualnu politiku, "problem je što do ovog trenutka, od osam održanih Foruma, samo je jedan održan na inicijativu nezavisnih aktera u kulturi, dok je sve ostale organizovao GUK, što znači da bez angažmana ovaj instrument može da postane institucionalizovan do te mere da služi isključivo legitimaciji odluka koje vlast već donosi vođena sopstvenim interesima". Dakle, borba za pravu transparentnost i demokratizaciju procesa odlučivanja je i tu u toku. Po njenim rečima, "u ovom trenutku, novosadska nezavisna scena je u iščekivanju rezultata gradskog konkursa". Da li će se na njima, bez obzira na sve što je do sada postignuto kroz pregovore, pritiske i pokušaje saradnje na horizontalnom nivou, ipak desiti neka blaža verzija beogradskog scenarija, nije izvesno, ali svakako je ta sredina još spremnija da se aktivno suoči sa svakim potencijalnim ishodom.\nNula za fakultete\nSenat Univerziteta umetnosti u Beogradu uputio je dopis Gradskom sekretarijatu za kulturu u kome, između ostalog, izražava nezadovoljstvo jer nisu objavljena imena članova komisije, nisu navedeni odbijeni projekti i nisu navedene ukupne sume za koje se apliciralo, i "izražava neslaganje sa ishodom Konkursa i smatra da su ovakvim rezultatima Konkursa fakulteti Univerziteta umetnosti oštećeni u velikoj meri." Navode da je u godini kada dva njihova fakulteta – Fakultet primenjenih i Fakultet dramskih umetnosti obeležavaju 70 godina od osnivanja, Univerzitet umetnosti dobio 752.500 dinara od traženih 17.242.789 dinara. Od toga su Fakultet primenjenih i Fakultet muzičkih umetnosti dobili 0 dinara.


Sastanak šefova misija i ministra spoljnih poslova Srbije - EU u Srbiji\nSastanak šefova misija i ministra spoljnih poslova Srbije\nProces evropskih integracija Srbije bio je glavna tema sastanka ambasadora Evropske unije Emanuelea Žiofrea, šefova misija država EU i ministra spoljnih poslova Srbije Nikole Selakovića.\nOcenio je da dinamika pristupnih pregovora treba da bude u skladu sa našim reformskim naporima, ali da ohrabruje što je ovogodišnji izveštaj Evropske komisije o napretku Srbije pozitivnije intoniran u poređenju sa prethodnim, te da, u tom smislu, očekuje da će do kraja slovenačkog predsedavanja Savetu EU biti održana Međuvladina konferencija na kojoj će biti otvorena dva klastera.\n„Zaista se nadamo da ćemo moći dalje da razvijamo usklađivanje spoljne politike Srbije sa Evropskom unijom“, izjavio je ambasador.\n„U Savetu za spoljne poslove postoji široka podrška snažnom angažovanju EU u regionu i daljem pridruživanju regiona u naše spoljnopolitičke napore. Imali smo dobru razmenu mišljenja o tome danas, i radićemo na daljoj integraciji Srbije i regiona na svim nivoima“, zaključio je ambasador.


Vesti online / Vesti / Svet / Kina pozvala Rusiju na zajednički otpor Amerikancima\nKina i Rusija moraju zajedno da se suprotstave pritisku Sjedinjenih Američkih Država, izjavio je vojni ataše Ambasade Kine u Rusiji, general-major Kui Janvei.\n- SAD i zapadne zemlje u Evropi obuzdavaju Rusiju, a u Aziji obuzdavaju Kinu - istakao je Kui Janvei. On je podsetio da su SAD nedavno objavile svoju nameru da na severu Sirije naprave "pogranične snage bezbednosti".\n- Mislim da Kina i Rusija moraju da ulože zajedničke napore kako bi se suprotstavile globalnim pretnjama, kao i izazovima SAD i njihovih saveznika kako bi osigurale mir i bezbednost ne samo u (svojim) regionima, već i u celom svetu - naglasio je vojni ataše.\nU ponedeljak je, na sastanku sa predsednikom Odbora Saveta Federacije Rusije za odbranu i bezbednost Viktorom Bondarevom, Kui Janvei napomenuo da nova američka strategija odbrane posmatra Kinu i Rusiju kao pretnju SAD.\nRanije je Pentagon u svojoj novoj strategiji nazvao rivalstvo sa Rusijom i Kinom kao jedan od prioriteta i zahtevao dodatna ulaganja za strateško suprotstavljanje tim državama. Ministarstvo odbrane SAD smatra da Moskva i Peking predstavljaju pretnju za bezbednost i prosperitet zemlje.\nSVET "Nova američka strategija ide pravcem konfrontacije"\nSVET Pompeo: Putinova Rusija je i dalje "siledžija", ali Kina je veća pretnja


Finansijski direktor - Elit inox d.o.o.\nČačak, Milutina Mandića 2\nElit inox doo - Čačak Vam pruža mogućnost da budete deo kompanije koja se trudi da u jednoj harmoničnoj radnoj sredini probudi, neguje i uveća želju zaposlenih za lični prosperitet i razvoj.\nUkoliko želite da iskoristite priliku I zajedno sa nama oblikujete Vašu i našu budućnost, pridružite se našem timu u fabrici u Čačku na poziciji:\nOrganizuje, usmerava i koordinira sve aspekte funkcija finansija, računovodstva i administracije kompanije.\nUspostavlja sistem internih kontrola i priprema politike, procedure i pravilnike kompanije u skladu sa zakonskim propisima.\nUspostavlja sistem standardizacije i pojednostavljivanja procesa i procedura u finansijama, računovodstvu i administraciji, osiguravajući uklanjanje neefikasnosti.\nRedovno prati zakone i podzakonske propise iz svog delokruga rada, procenjuje uticaje promena zakonske regulative u oblasti računovodstva i poreza.\nUpravlja i učestvuje u procesima eksternog finansijskog izveštavanja prema APR, NBS, poreskoj upravi, ministarstvima, javnim ustanovama u rokovima predviđenim domaćim zakonodavstvom i internim podzakonskima aktima.\nRazmatra planove i prognoze preduzeća po poslovnim oblastima i kontroliše rezultate realizacije plana i buđeta, uspostavlja kontrolu troškova i rezultata kompanije, kontrola novčanih tokova.\nUčestvuje u izradi internih izveštaja i nudi rešenja za poboljšanje zahteva u izveštavanju na nedeljnom, mesečnom i kvartalnom nivou.\nOsigurava usklađenost glavne knjige i svih računovodstvenih/izvještajnih aktivnosti i eksterne revizije.\nProcenjuje nivo usklađenosti postojećeg računovodstvenog softvera sa zakonskim zahtevima i planira nadogradnju ERP -a.\nPredstavlja kompaniju i sarađuje sa revizorima, poreskim službama, bankama i drugim finansijskim institucijama.\nUpravlja, motiviše, trenira i postavlja ciljeve finansijskom timu da postignu najviši nivo performansi.\nVisoka stručna sprema ekonomskog usmerenja, VII stepen.\nIskustvo od najmanje 5 godine na rukovodećim poslovima u oblasti računovodstva.\nOdlično poznavanje MS Office paketa i aplikativnih softvera za finansije i računovodstvo.\nPoželjno posedovanje sertifikata za ovlašćenog računovođu.\nElit inox doo se pretežno bavi proizvodnjom bojlera sa prohromskim kazanom


Ana, glumica koja živi u Berlinu, dolazi u Beograd da bi igrala u filmu "Država". Posle susreta s prijateljicom Marinom, koja za svoj umetnički rad koristi kućne filmove jedne porodice, Ana počne da istražuje vlastitu porodičnu istoriju. Saznaje da je njen pokojni otac pre više decenija sa prijateljem Jovanom bio prisutan kada je devojka Ružica izvršila samoubistvo pod sumnjivim okolnostima. Ana pokušava da od majke i Jovana sazna nešto više o smrti Ružice, ali je policija upozorava da ne uznemirava Jovana, sada uglednu javnu ličnost. Sledeći tragove prošlosti, Ana se suočava sa skrivenim tajnama i sumnjom da je njen otac počinilac zločina...


Vesti online / Vesti / Svet / Mubarak uživo pratio nasilje na ulicama\nBivši predsednik Egipta Hosni Mubarak je imao direktan televizijski prenos ustanka koji se početkom 2011. godine digao protiv njega, rekao je u sredu jedan od članova Komisije za utvrđivanje činjenica o nasilju na protestima u kojem je poginulo oko 900 ljudi.\nHosni Mubarak na suđenju tokom juna 2012. godine\nOtkriće da je Mubarak (84) uživo pratio ustanak moglo bi dovesti do obnavljanja postupka protiv njega, s obzirom da je tvrdio da nije znao kolike su bile razmere protesta i da nije znao za nasilje nad demonstrantima.\nMubarak je u junu prošle godine osuđen na doživotni zatvor zato što nije sprečio ubijanje demonstranata.\nČlan Komisije za utvrđivanje činjenica Ahmed Rageb rekao je da je njen izveštaj na oko 700 strana u sredu predat predsedniku države Mohamedu Morsiju.\nRageb je takođe rekao da su, prema nalazima komisije, snage bezbednosti i policija koristili bojevu municiju protiv demonstranata, i za vreme i posle ustanka, iako je to uporno demantovano.\nSVET Mubarak ove nedelje izlazi iz pritvora?


INSTAGRAM staje na put lažnim informacijama, sledi UKLANJANJE objava - Informer\nb92.net/informer.rs | 25. 03. 2020.\nInstagram će konačno početi agresivnije da se bori protiv lažnih informacija\nNajavili su da će početi sa uklanjanjem objava koje sadrže lažne informacije a koje su proverene i označene kao "lažne".\nKako kažu, ovo neće samo da se odnosi na dezinformacije o koronavirusu, već i na sve objave koje su označene od strane "fakt čekera".\nTakođe, iz "Recommended" sekcije biće uklonjeni profili koji imaju veze sa koronavirusom, a u "Explore" odeljku nećete moći da vidite nijednu objavu koja sadrži informacije, osim ako je nije postavila "verodostojna zdravstvena organizacija".\nInstagram takođe uvodi novu funkciju, pod nazivom "Co-Watching". Ona omogućava korisnicima da zajedno pregledaju objave putem grupnih video-poziva, piše Engadget.\nInstagram aplikacija lažne vesti Internet objave na instagramu


Dobar deo svetske ekonomije sve više se oslanja na proces reciklaže. Svesni činjenice da je reciklaža posao budućnosti, u Severnoj Koreji krenuli su u nov poduhvat sa starim materijalima. Opremljeni specijalnom zaštitnom opremom, inženjeri… »\n„LG“ će svoj tržišni udeo u Severnoj Americi od deset odsto prepustiti „Samsungu“ i „Eplu“. Analitičari očekuju da će „Samsung“ bolje moći da pokrije upražnjeno mesto na tržištu jer, za razliku od „Epla“, u ponudi ima više… »\nJužnokorejski "LG electronics" ugasiće svoje odeljenje za proizvodnju mobilnih telefona, nakon što nije uspeo da nađe kupca za njega, što znači da je ovo prvi veliki proizvođač koji se potpuno povlači sa tržišta. „LG“ će svoj tržišni… »\nAl Jazeera 04.04.2021\nGašenje internet pristupa ili poteškoće u njegovom radu se gotovo uvijek poklapaju s izborima, protestima građana ili za vrijeme državnih udara. Autoritarni i nedemokratski režimi širom sveta imaju novog digitalnog saveznika. Iako su mnoge… »\nStrane diplomate i humanitarni radnici poslednjih meseci masovno su pobegli iz Severne Koreje zbog nestašice robe i velikih ograničenja u svakodnevnom životu koja su nametnuta kako bi se zaustavilo širenje korona virusa, navodi ruska ambasada u… »\nVlada predsednika SAD Džozefa Bajdena izrazila je spremnost da sarađuje sa Japanom i Južnom Korejom na pitanjima "denuklearizacije" Severne Koreje. O tome je bilo reči u trilateralnom razgovoru SAD, Japana i Južne Koreje. Savetnik predsednika SAD za… »\nAmerika, Južna Koreja i Japan dogovorili su se u pregovorima svojih visokih bezbednosnih zvaničnika da će sarađivati na jačanju pritiska na Severnu Koreju da odustane od nuklearnih i balističkih raketnih programa. Rojters navodi da su u zajedničkoj… »\nStranci beže iz Severne Koreje: Stroge mere protiv kororne izazvale nestašice, stanje sve gore\nNovi magazin 03.04.2021\nVlada predsednika SAD Džozefa Bajdena izrazila je spremnost da saradjuje sa Japanom i Južnom Korejom na pitanjima "denuklearizacije" Severne Koreje, u trilateralnom razgovoru sa izaslanicima dve savezničke zemlje. Savetnik predsednika SAD za nacionalnu… »\nBBC News pre 31 minutajoš 48 povezanih\nNova pre 7 satijoš 16 povezanih\nJugmedia pre 4 satijoš 10 povezanih\nPeter Handke doputovao u Banjaluku, primio Orden Republike Srpske


Sertifikacioni Scrum Master kurs - Biznis događaji u Srbiji i regionu\nFormiranje grupe se polako završava, ostalo je još malo mesta\n16. novembar 2017. 09:00h - 17. novembar 2017. 17:00h\nDa li znate koja je uloga Scrum Mastera u Scrum timu? Scrum Master treba da obezbedi da se svi procesi u toku razvoja proizvoda odvijaju po Scrum-u, da pomaže razvojnom timu u uklanjanju bilo kakvih prepreka u radu i da bude spona između različitih interesnih strana na projektu. Na kursu ćete naučiti kako da pomognete svom timu da pravilno koristi Scrum. Nakon što uspešno završite kurs, postajete sertifikovani Scrum Master, od strane Scrum Alliance, krovne organizacije Scrum-a u svetu.\nUkoliko ste član razvojnog tima koji želi da pronađe vredne informacije za unapređenje rada svog tima, osoba koja želi da dopuni svoje znanje o Scrum-u ili menadžer koji se pita kako treba proći proces razvoja projekta i kako stvoriti radno okruženje koje motiviše, onda je ovo pravi kurs za Vas!\nTokom kursa će se (pored teorije) diskutovati i o primerima iz prakse, kao i o izazovima koji se često javljaju u Scrum timovima.\nTakođe, unapredićete veštine i znanje o Scrum-u, znaćete da pomognete svom timu, kao i da se suočite sa izazovima.\nPredavač / Trener: Petri Heiramo, Certified Scrum Trainer\nTrajanje kursa: 2 radna dana, od 9h do 17h\nCena za rane prijave: 790 EUR + PDV (do 15. oktobra 2017)


Krenite na odmor bez opterećenja - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeKrenite na odmor bez opterećenja\nKrenite na odmor bez opterećenja\nRekreirajući se na ovaj način rizikujete da zadobijete brojne povrede, a troškovi njihovog saniranja u inostranstvu mogu biti veoma skupi. Ipak, ako odaberete kvalitetno Putno osiguranje bićete zaštićeni od neželjenih finansijskih gubitaka, a vaše zimovanje biće baš onakvo kakvo ste planirali.\nAMS Osiguranje već 18 godina uspešno posluje na našem tržištu, a svoje ime i status izgradilo je na pouzdanim proizvodima prilagođenim potrebama klijenata.\nZaključite polisu Putnog osiguranja kod nas i bićete pokriveni od troškova hirurških intervencija, stomatološkog, bolničkog lečenja i drugih zdravstvenih usluga, ukoliko je ugovoreno, u skladu sa uslovima osiguranja.\nMi vodimo račnuna o našim klijentima i zato smo vam i ove godine omogućili dodatnih 20 odsto popusta na celokupnu premiju Putnog osiguranja, čime je vaš budžet dodatno rasterećen. Tako će vas premija osiguranja za individualnu polisu, za 7 dana skijanja, na teritoriji Evrope, koštati svega 1.260 dinara, a ukoliko na skijanje idete porodično, premija će iznostiti 2.772 dinara za isti vremenski period.\nMislite na vreme i dođite u Ruzveltovu 16 u Beogradu ili na neko od 250 prodajnih mesta širom Srbije i sa ljubaznim osobljem posavetujte se oko izbora najpogodnije kombinacije pokrića, u skladu sa vašim potrebama i mogućnostima.\nPočeli sa radom prvi platni terminali za prodaju putnog osiguranja


Posljednje zbogom: Dizelašima zabrana i na periferiji\n06.09.2018 22:37 | Agencije\nFrankfurt, finansijski centar Njemačke, moraće od narednog februara da uvede zabranu vožnje visoko zagađujućih, starih dizel automobila u centru grada.\nSve to u okviru plana za poboljšanje kvaliteta vazduha, presudio je državni upravni sud.\nSud u Visbadenu je ovu odluku donio u postupku koji je pokrenula grupa za zaštitu životne sredine Dojče Umvelthilfe (DUH), nakon krucijalne presude glavnog njemačkog upravnog suda iz februara 2018., koja je “otvorila vrata” zabranjivanju dizelaša u gradskim jezgrima, prenosi Rojters.\nZabrana bi pogodila oko jedne četvrtine automobila registrovanih u Frankfurtu i brojne vozače koji žive na periferiji.\nLider Dojče Umvelthilfea, Jirgen Reš, izjavio je da će ova presuda doprinijeti ubrzanju prelaska na električna vozila i pozvao kancelarku Angeli Merkel da natjera proizvođače automobila da plate troškove naknadne ugradnje opreme sa sistemom za prečišćavanje izduvnih gasova u dizelaše, kako bi izbjegli zabranu.\nRegionalna vlada Hesena je takođe pozvala Berlin da brzo reaguje po pitanju naknade tih troškova kupcima, čemu se žestoko protive lobisti automobilske industrije koju bi to moglo da košta milijarde evra.\nMerkelova je rekla da će učiniti sve što je moguće kako bi se izbjegla zabrana vožnje, ali je neslaganje u pogledu riješavanja problema emisije azot-oksida iz dizel automobila izazvalo napetosti unutar njene koalicije sa socijaldemokratama, navodi Rojters.


„Antivalentinovo“ Leta 3 u Domu sportova u Zagrebu - RocksvirkeRocksvirke\nBiće ovo najveći samostalni koncert Leta 3 nakon onog održanog početkom prošle godine u Laubi, kada su premijerno izveli pesme sa nadolazećeg albuma. Kako je svaki koncert benda muzičko-scenski događaj sam za sebe, ni ovaj neće biti izuzetak.\nŠto će nam pripremiti povodom „Antivalentinova“ članovi benda za sada ne otkrivaju, a koncert najavljuju sledećim sloganom: „Ništa ljubav, samo karanje!“\nVeliki koncert Leta 3 nesumnjivo će biti jedan od koncerata koji će obeležiti aktuelnu godinu i za koji će se tražiti karta više.\nKako bi finansijski olakšali što većem broju svojih obožavatelja da dođu na koncert, bend je odlučio za cenu jedne ulaznice, omogućiti ulazak na koncert za dve osobe, bilo da se radi o dve žene, dva muškarca ili čak o mešovitom paru muško-ženskom! Jedna ulaznica koja vredi za dvoje prodaje po jedinstvenoj ceni od 80 kuna u pretprodaji, bilo da dolazite sami ili u paru. Na dan koncerta ulaznica koja vredi za ulaz dve osobe prodavaće se po ceni od 100 kuna.\nNa koncertu će se ekskluzivno i premijerno, po posebnoj promotivnoj „early bird“ ceni moći kupiti i novi, dugoočekivani studijski album Leta 3 i to u limitiranoj količini, koja će kao bonus sadržati i album projekta Strukturne ptice ft. MrLee & IvaneSky!\nUlaznice su u prodaji preko sistema Eventima i u Dallas Music Shop-ovima u Zagrebu i Rijeci.


Protiv članstva u NATO čak 84 odsto građana Srbije - Jutarnji GLASnik\nČlanstvu Srbije u NATO protivi se 84 odsto građana, pokazuju rezultati ispitivanja javnog mnenja Srbije povodom 19. godišnjice početka NATO bombardovanja SRJ\nIstraživanje Instituta za evropske poslove pokazalo je i da 62 odsto građana ne bi prihvatilo izvinjenje alijanse za agresiju na Saveznu republiku Jugoslaviju.\nGrađani sa visokim obrazovanjem više podržavaju članstvo u NATO dok se muškarci više protive uključivanju zemlje u zapadnu vojnu alijansu.\nUpitano za razloge agresije, 17 odsto građana navelo je politiku Slobodana Miloševića, 15,2 odsto interese i političke razloge SAD i Zapada a 12,6 odsto etničko čišćenje Srba na Kosovu i Metohiji.\nOko dve trećine građana se protivi bilo kakvoj saradnji Srbije i NATO dok 26 odsto, uglavnom visoko obrazovanih, podržava tu saradnju.\nIstraživanje je pokazalo i da 66 odsto građana smatra da se bombardovanje moglo izbeći, 20 odsto ispitanika ima suprotan stav dok je neodlučnih 13 odsto.\nIzvinjenje NATO za agresiju ne bi prihvatilo 62 odsto građana, trećina bi prihvatila dok je sedam odsto građana neodlučno, pri čemu se izvinjenju najviše protive ispitanici uzrasta od 30 do 44 godine sa područja Beograda i Zapadne Srbije sa Šumadijom.\nTagged ISTRAŽIVANJE, NATO, SRBIJA


Program Hitnih Intervencija za 50 lokaliteta kulturne baštine na Kosovu - Cultural Heritage without Borders\nVi se nalazite ovde: Aktivnosti / Program Hitnih Intervencija za 50 lokaliteta kulturne baštine na Kosovu\nProgram Hitnih Intervencija za 50 lokaliteta kulturne baštine na Kosovu\nKosovo je država sa drevnom istorijom i bogatom kulturnom baštinom koja datira od praistorije do današnjih dana. Dobra kulturne baštine su jako važna iz više aspekata: istorijskih, estetskih, arhitektonskih i socijalnih. Nestabilna politička situacija krajem prošlog veka, rat 1998/99, te politička i društvena posleratna tranzicija učinila je da fokus u očuvanju kulturne baštine bude marginalizovan. Sadašnji državni fond posvećen kulturnoj baštini je nedovoljan da promeni trenutno loše stanje ovih lokaliteta.\nKulturno Nasleđe bez Granica (CHwB) promovisalo je ideju hitnih intervencija na građevinama kojima je to potrebno, kao brzu meru za zaštitu kulturnih dobara od različitih pretnji. Ovaj pristup omogućuje da se sredstva dodeljuju većem broju zgrada. Hitna intervencija je i akcija podizanja svesti vlasnika i zajednice kako bi prepoznali vrednosti svojih građevina.\nOvaj pristup usvojilo je Ministarstvo kulture, Omladine i Sporta (MKOS), koje je podržalo program intervencija spasavanja – Hitnih intervencija, na 50 dobara kulturne baštine u Republici Kosovo , tokom perioda 2013-2014. Primena hitnih intervencija konsolidacije za spasavanje i rehabilitaciju je i neophodna akcija, kao i zakonska odgovornost.\nPreko preventivnih hitnih mera se vrši konsolidacija, stabilizacija ili brzo spasavanje lokaliteta kulturne baštine koji su pod rizikom od uništenja i oštećenja uzrokovanih različitim prirodnim i ljudskim faktorima.\nDokumentovanje postojećeg stanja građevina i predlozi za intervenciju su izvršeni od strane zaposlenika CHwB-a i studenata Arhitektonskog Fakulteta Univerziteta u Prištini i UBT-a.\nProjekat Hitnih intervencija sprovešće se tokom vremenskog razdoblja 2013 – 2014. Građevine su odabrane iz lista dobivenih od Regionalnog Centra Kulturne Baštine(RCKB), uz kriterijume koje je odredila komisija koja se sastoji od predstavnika CHwB-a i MKOS-a. Odabrane građevine predstavljaju različite tipologije narodne arhitekture rasrpostranjene teritoriji celog Kosova.\nHitne intervencija na ovim građevinama su usmerene na obnovu krova, konsolidaciji zidova, stabilizaciju konstrukcije, drenažu i čišćenju okruženja samog objekta.\nObjekat bivše Narodne tehnike, Gjilane\nKuća Zekirja Abdulaha, Gnjilane\nKuća Rašit Rašitija, Priština\nRazličite lokacije širom Kosova\nCultural Heritage without Borders Kosovo Office, Rr. Idriz Gjilani, Hyrja 4, nr.9, 10000 Prishtina, Kosova, Phone/Fax +381 (0)38 754 866, email: gro.b1591295758whc@o1591295758vosok1591295758


Korona virus najnovije vesti Višegradska normalno radi\n29. novembar, 06:51\nVišegradska radi punom parom: Za jedan dan rođeno 38 beba! 0 Podeli Podeli na facebook Podeli na twitter Podeli na viber Pošalji na mail\nU ovoj klinici nema slučajeva zaraze, a direktor kaže da su brojke novorođenih beba "kao pre 20 godina"!\nU GAK Višegradska tokom protekla 24 sata bilo je 38 porođaja, a direktor te ustanove Aleksandar Stefanović kaže da do sada nisu imali slučajeve korona virusa kod trudnica.\n"Imali smo 38 porođaja u poslednja 24 sata, pre neki dan 35, brojevi kao pre 20 godina. Dakle, značajno povećan broj porođaja, a takođe i prijema na Kliniku, ambulatnih pregleda i svih usluga vezanih za trudnice", kaže Stefanović za Tanjug.\nU toj ustanovi povećan priliv trudnica zato što su KBC Zvezdara i KBC Zemun pretvoreni u kovid bolnice, a GAK Narodni Front ima problem sa zaraženim zdravstvenim radnicima.\nOd ranije ispražnjenih odeljenja, kako kaže, gde su ležali pacijenti koji nisu hitni slučajevi (hormonska ispitivanja, benigne promene itd) napravljeno je dodatno odeljenje gde se smeštaju porođene žene.\n"Odeljenje poliklinike i ambulatni ojačano kadrovski i dodatnom opremom. Isto tako i kadar porodilišta. Dežurne ekipe su udvostručene, Tokom jučerašnjeg dana preglledano na u ambulatnama više od 300 pacijenata", naglasio je on.\nStefanović podseća da se sumnjive i pozitivne trudnice na virus korona , po uputstvu Ministarstva zdravlja, upućuju u Dragiša Mišović, ali u hitnim stanjima je Klinika spremna i za ovakve slučajeve.\n"Svim osobama koje ulaze na kliniku (i zaposlenima i pacijentima i pratiocima) na samom ulazu merimo temperaturu beskontaktnim toplomerom i radimo epidemiološku anketu na prisustvo simptoma korona virusa", naveo je on.\nIstiče da je u poslednje tri nedelje bilo više od 20 slučajeva koji su bili sumnjivi da imaju virus korona, da su tretirani kao da su zaraženi (izolacija, korišćenje lične zaštitne opreme), međutim nakon testiranja tokom njihove hospitalizacije se ispostavilo da su nalazi negativni.\n"Dakle, nemamo pozitvne pacijente, ali imamo i spremno izolovano odeljenje, posebnu fizički odvojenu od salu i porođajni boks za eventualne sumnjive slučajeve koje zbog urgentnosti stanja nemamo vremena da šaljemo u KBC Dragiša Mišović", naveo je on.\nPosete GAK Višegradska zabranjene su još zbog sezonskog gripa i članovi porodice mogu da donesu sve što je neophodno pacijentima i porodiljama.\nDOBRA VEST: Evo koliko je ljudi POBEDILO korona virus\nkoronavirus bebe bolnica trudnoća


DJB i Dveri zajedno na izbore: "Ljudi su bili šokirani, ali ideološke razlike nisu važne" - Nedeljnik\nDJB i Dveri zajedno na izbore: "Ljudi su bili šokirani, ali ideološke razlike nisu važne"\n"Ljudi su bili šokirani posle našeg poziva, ali ideološke razlike nisu važne na ovim lokalnim izborima. Ideološke razlike će ostati, DJB i Dveri neće menjati svoje politike, kao što verujem i da bi drugi pozvani ostali pri svojim stavovima. Da su i ostali pristali, ova lista bi imala velike šanse da pobedi", rekao je Radulović\nPokreti "Dosta je bilo" i Dveri nastupiće zajedno na beogradskim izborima, potvrdili su lideri ova dva pokreta Saša Radulović i Boško Obradović.\nInformaciju je objavila poslanica DJB Tatjana Macura, koja je preko Tvitera pozvala građane da daju potpis za zajedničku listu čiji će naziv biti "Dosta je bilo i Dveri - Da ovi odu, a da se oni ne vrate".\nLider DJB Saša Radulović je prošle nedelje pozvao predstavnike opozicije iz redova Dveri, inicijative Ne da(vi)mo Beograd i Ljubišu Preletačevića na razgovore o zajedničkom nastupu. Njegov poziv su odbili Luka Maksimović poznatiji kao "Beli" i inicijativa Ne da(vi)mo Beograd, dok je DJB ušao u pregovore sa Dverima.\nRadulović i Obradović su odluku o zajedničkoj listi objavili na zajedničkoj konferenciji za novinare, na kojoj su rekli da računaju pre svega na glasove apstinenata.\n"To su ljudi koji misle da su svi isti, koji prepoznaju da su DJB i Dveri spremni da to promene, ali koji su mislili da nemamo snage da to uradimo pojedinačno", rekao je Radulović.\nRadulović je naveo da između dva pokreta postoje velike ideološke razlike, ali da ih spajaju "praktične stvari" - borba protiv korupcije i partokratije, za bolji život u Beogradu, decentralizacije glavnog grada, borba protiv tajnih ugovora, kao i za besplatne udžbenike i oporezivanje građevinskog zemljšta do kojih su stigli "razni tajkuni i tajkunčići".\n"Ljudi su bili šokirani posle našeg poziva, ali ideološke razlike nisu važne na ovim lokalnim izborima. Ideološke razlike će ostati, DJB i Dveri neće menjati svoje politike, kao što verujem i da bi drugi pozvani ostali pri svojim stavovima. Da su i ostali pristali, ova lista bi imala velike šanse da pobedi", rekao je Radulović.\nRadulović je rekao da će DJB svaki smatrat ispod dvocifrenog neuspehom i pozvao je ostale političke lidere na odgovornost.\nLider DJB je rekao da je "vlast pre ove sadašnje" promenila zakone tako da se više ne bira gradonačelnik, niti predsednici opština, već odbornici.\n"Na sceni su ovde već 30 godina. Mi smatramo da je potrebna šok terapija, da shvate da nas pljačkaju sa svih strana, da je potrebno da se okupimo oko zajedničke platforme", rekao je Radulović i istakao da je DS napravio izborne promene protiv kojih su i DJB i Dveri.\nLider Dveri Boško Obradović je rekao da je idealan foto-robot glasača koji podržava ovu lsitu "patriota koji je ostao da se bori u Srbiji, koji drži do poštenja i morala i dosta mu je pljačke i kriminala onih koji vladaju 30 godina".\n"Ime naše liste upravo ponavlja reči srpskog seljaka koga sam sreo 2012. godine. Videćete program za koji duboko verujem da je ubedljivo najbolji koji će se pojaviti na izborima", rekao je Obradović, koji je ocenio da je ova koalicija "najjača opozicija".\nRadulović je govoreći o Draganu Đilasu i Aleksandru Šapiću rekao da su oni koji su "zloupotrebljavali pozicije" iza crvene linije, ali da mogu da se promene.\n"Mi nismo ovde da promenimo Srbiju da sve izbacimo napolje i dovedemo nove ljude, već hoćemo da se sporazumemo da dođe do promene, da ljudi shvate da neka ponašanja ne mogu da opstanu. Šapić se ponaša kao SNS u celoj Srbiji, Dušan Petrović u Šapcu isto tako, uz razliku da ne tuku ljude. To nije dovoljno", rekao je Radulović.\nKako su rekli, ni Radulović i Obradović nisu kandidati za gradonačelnika.\n"Ovo su izbori za odbornike, ovde je ključna stvar program, ali na listi su ljudi koji su izuzetno kvalitetni i koji bi bili dobri za to mesto i nećemo se libiti to da kažemo", rekao je Radulović.


Zbog ove fotografije napadaju Kate da je loša majka: “Kako možeš dozvoliti da ti ovo sin drži u ruci”! (FOTO) – Region Live\nZbog ove fotografije napadaju Kate da je loša majka: “Kako možeš dozvoliti da ti ovo sin drži u ruci”! (FOTO)\nBy Region\t Last updated Jun 13, 2018\nKaljevska porodica Velike Britanije našla se na udaru kritika, jer se pojavila fotografija na kojoj je princ George uslikan kako se igra sa igračkom pištoljem.\nFotografija je nastala za vrijeme polo utakmice na kojoj je učestvovao princ William.\nNaime, radi se o običnom pištolju na vodu, igrački za djecu, ali čim se ova fotografija pojavila na društvenim mrežama, izazvala je oštre reakcije.\nDok su neki pisali kako je to samo igračka i da se dijete samo igra, drugi su komentarisali kako to ipak šalje vrlo opasnu poruku i da igračka izgleda previše realistično, kao i da se kraljevska porodica “nikad neće promijeniti”.\nKensingtonska palata se i dalje nije oglasila povodom ovih fotografija.\nSin sahranio oca u novom BMW-u vrijedom 66.000 dolara!\nŽene u ovom znaku horoskopa teško pronalazi ljubav: Imaju visoke kriterijume, pa radije ostaju same.


Zanimljiv koncept služenja piva - TU Magazin\nZanimljiv koncept služenja piva\nBy redakcija on\t Nov 7, 2016 UGOSTITELJSTVO\nU novobeogradskom pabu “Beer Story” postoji zanimljiv koncept služenja piva jedinstven u Beogradu.\nGost ima mogućnost da sam sebi toči pivo sa identifikacionom karticom koja je personalizovana i koja sadrži ime, prezime ili nadimak. Rezultat personalizovanog točenja prikazan je na ekranu, tako da gost u svakom trenutku ima uvid u to koliko je i čega popio.\nTakođe, uz pomoć personalizovane kartice zna i koliko treba da plati. Na taj način igra se specifična igra ispijanja piva. U ovom pabu se takođe služi specifično, Knez pivo, čiji se ukus razlikuje od današnjih idustrijskih.


Dodik je rekao da se nada da će pokazati dobre rezultate jer je policija važna za Srpsku i ima veliko poverenje naroda koje treba još više povećati. Istakao je da svako ko pretenduje na mesto direktora Policije Srpske mora da ispuni zakonske uslove, ima odgovarajući čin, stručnost i slično, piše Srna.\n– Dobro je da smo to pitanje rešili veoma efikasno. Potrebno je da Policija ima direktora koji će biti sposoban da rukovodi i upravlja tim ozbiljnim aparatom. U tom smislu, podržavam svakoga ko predano radi u interesu Srpske – rekao je Dodik.


In Store | Region | Prihodi od akciza na duvan podbacili\nPrihodi od akciza na duvan podbacili\nU prvih šest meseci ove godine u odnosu na isti period prošle, rast naplate akciza na duvanske proizvode bio je 3,9 odsto veći, što je niže od očekivanog...\nPrihodi od akciza na duvanske proizvode u Crnoj Gori manji su oko pet miliona evra u odnosu na plan, zbog i dalje jakog crnog tržišta cigareta, pišu Vijesti.\nVlada Crne Gore je akcize na duvanske proizvode u 2017. godini povećala tri puta zbog čega je od avgusta te godine bilo dominantno crno tržište, a promet na legalnom je prepolovljen.\nDržavna kasa je zbog toga izgubila desetine miliona evra, da bi crnogorska vlada u avgustu prošle godine delimično vratila akcize na prethodni nivo i pojačala aktivnosti protiv sivog tržišta, prenosi agencija Mina.\nIz Ministarstva finansija su Vijestima saopštili da su prihodi od akciza za prvih šest meseci tekuće godine ostvareni na nižem nivou, što je bio i razlog predloženog smanjenja plana tih prihoda rebalansom budžeta za 4,8 miliona evra.\nGlavni razlog koji je opredelio predloženu korekciju je niže ostvarenje prihoda koji se ubiraju po ovom osnovu u prošloj godini, imajući u vidu da je prvobitni plan koji je sastavni deo Zakona o budžetu za ovu godinu rađen u oktobru kada nisu bili raspoloživi podaci o ukupnoj naplati prihoda od akciza u prošloj godini, te je samim tim i osnova za planiranje bila na višem nivou, rekli su iz ministarstva.\nPored toga, kako su dodali, potreba korigovanja akciza na duvan uslovljena je isplatom razlike u trgovačkoj ceni u prvoj polovini godine.\nShodno navedenom, rebalansom ovogodišnjeg budžeta je korigovan plan za 4,8 miliona evra, kao rezultat kretanja u prvih šest meseci, dok se u narednim mesecima očekuje ostvarenje ove kategorije prihoda u skladu sa prvobitno planiranim, naveli su iz ministarstva.\nU prvih šest meseci ove godine u odnosu na isti period prošle, kada je bujalo crno tržište, rast naplate akciza na duvanske proizvode bio je 3,9 odsto veći, što je niže od očekivanog.\nU junu ove godine zabeležen je rast prihoda od akciza na duvan od 27,6 odsto u odnosu na prošlogodišnji jun.\nNa osnovu podataka o poručenim akciznim markicama akciznih obveznika kod Uprave carina, očekivano je da će se trend rasta nastaviti i u narednom periodu, tako da je očekivano da će rast prihoda od akciza na duvan biti oko 30 odsto mesečno, tvrde u ministarstvu.


Publike u duelu Crvene zvezde i Partizana neće biti zbog mera zaštite od korona virusa, ali će loža stadiona "Rajko Mitić" biti puna stranih skauta.\nSvoj dolazak su domaćinu najavili mnogi koji će pratiti fudbalske bisere dva najveća srpska kluba.\nSkauti dva italijanska velikana za ovaj deo Evrope, Intera i Juventusa, biće na najvećem srpskom stadionu i gledati duel Crvene zvezde i Partizana. Takođe, predstavnici skauting službe Borusije Dortmund i Menhengladbah, kao i Liona.\nTakođe, skaut Benfike će doputovati u Beograd kako bi gledao utakmicu dva najveća srpska kluba.\nPored navedenih, još mnoštvo stranih skauta doći će u Srbiju, ali se ne radi o klubovima tog renomea.\nPodsećanja radi, Crvena zvezda i Partizan utakmicu 30. kola domaćeg prvenstva igraju u sredu od 18 časova.


Johanis: Rumunija podrzava prijem Ukrajine u EU\nTanjug 1. marta 2022. 08:58\nBUKUREŠT – Rumunija u potpunosti podržava pridruživanje Ukrajine Evropskoj uniji, ali i Republike Moldavije i Gruzije, izjavio je danas rumunski predsednik Klaus Johanis.\n„Rumunija u potpunosti podržava pristupanje Ukrajine, Republike Moldavije i Gruzije Evropskoj uniji. Mesto ovih partnera iz EU je u evropskoj porodici, a Rumunija će učiniti sve da ovo postane stvarnost”, napisao je Johanis na Tviteru, a prenosi rumunska agencija Ađerpres.\nUkrajinski predsednik Volodimir Zelenski saopšstio je juče da je potpisao zvaničan zahtev za pristupanje njegove zemlje Evropskoj uniji, pozivajući istovremeno EU da omogući hitan prijem Ukrajine putem posebne procedure.\nPredsednici osam zemalja centralne i istočne Evrope, koje su članice EU, pozvali su juče sve članice tog bloka da Ukrajini odmah daju status zemlje kandidata i otvore pregovore o pridruživanju.\n„Snažno verujemo da Ukrajina zaslužuje hitan prijem u EU“, naveli su u zajedničkom pismu predsednici osam država članica EU – Bugarske, Češke, Estonije, Letonije, Litvanije, Poljske, Slovačke i Slovenije.\nSavetnik predsednika SAD: Moguće probe Severne Koreje tokom…


MMF: Ekonomski rast Srbije jača, problem javni dug i reforme preduzeća | Gde Investirati\nDobri rezultati ekonomskog programa Srbije se nastavljaju i srpske vlasti i dalje postižu napredak u fiskalnoj konsolidaciji, ali još postoje izazovi koje treba prevazići radi trajnog poboljšanja fiskalne situacije i kako bi Srbija beležila viši rast na srednji rok, ocenila je misija MMF-a.\nMisija MMF-a, koja je boravila u Beogradu od 9. do 21. juna radi razgovora o četvrtoj i petoj reviziji stend-baj aranžmana iz predostrožnosti Srbije i MMF-a, ocenila je da ekonomski rast Srbije jača uz podršku investicija i rasta neto izvoza.\n“Sada očekujemo da će u 2016. realan rast bruto domaćeg proizvoda (BDP) biti 2,5 odsto, a inflacija 1,3 odsto”, navodi se u saopštenju Fonda.\nKako se ocenjuje, dobri fiskalni rezultati iz 2015. se nastavljaju i svi ciljevi u okviru programa za kraj marta su realizovani, a većina i značajno prebačena.\nMMF navodi da bi, ako se do kraja godine nastave bolja naplata prihoda i racionalno izvršenje rashoda, deficit opšteg nivoa države trebalo da padne na oko 2,5 odsto BDP-a u poređenju sa prvobitnim ciljem od 4,0 odsto.\nKada je reč o izazovima, potrebni su dalji napori da bi visok javni dug Srbije počeo da beleži stabilan i održiv pad uz stvaranje prostora za neophodne javne investicije i obezbeđenje rezervi za potencijalne rizike.\n“Potrebna je odlučnija reforma državnih preduzeća, uključujući velika javna i rudarska preduzeća”, navodi se u saopštenju Fonda i ukazuje da je dugi niz godina propust da se neefikasna i neodrživa državna preduzeća restrukturiraju predstavljao veliku prepreku za rast.\nFond ističe da je jedini održiv način da se zaštite radna mesta u državnim preduzećima, a da se ponovo ne poseže za sredstvima poreskih obveznika za njihov spas, restrukturisanje preduzeća kako bi im se obebedila održivost na komercijalnim osnovama.\nMMF je saopštio da je misija postigla sporazum sa vlastima Srbije o politikama potrebnim da se okončaju četvrta i peta revizija aranžmana.\nRazmatranje sporazuma od strane Izvršnog odbora MMF-a okvirno je zakazano za kraj avgusta.\nPlate i penzije ne mogu da se povećavaju\nPlate i penzije u 2016. godini u Srbiji treba da ostanu na trenutnom nivou, izjavio je šef misije Međunarodnog monetarnog fonda James Roof.\n“Trenutno ne projektujemo povećanje zarada”, rekao je Roof na konferenciji za novinare u Vladi Srbije, naglasivši da će se o toj temi razgovarati krajem godine kada Misije MMF-a bude došla da razgovara o budžetu za 2017. godinu.\nOn je dodao da je važno da se prvo postigne viši privredni rast koji će omogućiti veće prihode i da se ne požuruje previše i odobravaju velika povećanja.\nMinistar finansija Srbije Dušan Vujović kazao je da je potrebno da svako povećanje bude usklađeno sa novim kriterijumima i da se postepeno eliminišu razlike koje postoje.\nRoof je, takođe, kazao da se tokom posete Misije MMF-a Srbiji dosta razgovaralo o sektoru električne energije i potrebi da se restrukturira Elektroprivreda Srbije.\nOdgovarajući na pitanje šta će biti sa cenom struje, on je kazao da to pitanje treba da se reši u razgovorima Vlade Srbije i Svetske banke, jer je ta finansijska institucija stručna za tu oblast.\n“Ljudi treba da se naviknu na regulisane cene iz godine u godinu i to je praksa u svetu”, rekao je Roof.\nStalni predstavnik MMF-a u Srbiji Daehaeng Kim kazao je da je cena struje samo jedan od elemenata poslovanja EPS-a i da bi trebalo veću pažnju posvetiti poslovanju tog javnog preduzeća.\n“Kada EPS želi da poveća investicije bez ikakvih ušteda u radu, to znači da neko drugi mora to da plati”, rekao je Daehaeng Kim.\nPrevious Evropske berze: Indeksi porasli treći dan uzastopno, investitori ubeđena da će V.Britanija ostati u EU\nNext Dinar na najnižem nivou prema evru u ovoj godini\nTags aranžman iz predostrožnostiMMF\nMMF predlaže: Transformisati EPS u akcionarsko društvo\nNovim aranžmanom Srbije sa Medjunarodnim monetarnim fondom (MMF) preporučeno je da se Elektroprivreda Srbije (EPS) transformiše u akcionarsko društvo, što se u javnosti različito tumači, kao put do novih tehnologija


TEMA NEDELJE: MATURSKA GROZNICA Od ove godine novi način bodovanja: veći značaj znanju pokazanom na srpskom, matematici i kombinovanom testu. Oko 600 srednjih škola očekuje 71.661 đaka Manje od mesec i po ostalo je do završnog ispita za koji se u ovom trenutku sprema 71.661 osmak u Srbiji. Rezultati na ovom obaveznom testu znanja uveliko će uticati na život malih maturanata jer će od njih zavisti ne samo izbor srednje škole već i budućeg zanimanja. To pogotovo važi za one koji ne odu na studije. Sadašnji osmaci 18, Š, i 20. juna' polažu završne ispite iz maternjeg jezika, matematike i kombinovanog testa, ali će proveru sposobnosti već 1. juna imati đaci koji žele da upišu neku od umetničkih škola ili specijalizovanih gimnazija i odeljenja. Ministarstvo prosvete, nauke i tehnološkog razvo>ja objavilo je da 594 srednje škole u Srbiji raspolažu sa 75.790 slobodnih mesta, dakle nešto više nego što broji sadašnja generacija malih maturanata. Spisak svih škola, s ponudom obrazovnih profila i brojem predviđenih mesta, đaci i roditelji moći će da pogledaju na sajtu ministarstva, najavljuje za naš list Aleksandar Pajić, pomoćnik ministra prosvete za srednje obrazovanje i predsednik Komisije za upis u srednje škole. Osim na sajtu mpn.gov.rs, taj spisak će se naći i u prodaji u štampanom izdanju „Prosvetnog pregleda”, naglašava pomoćnik ministra. Aleksandar Pajić podseća da je od ove godine na snazi novi način bodovanja za upis u srednje škole, koji od đaka traži da pokažu više znanja na završnom ispitu, odnosno šta im je od gradiva iz osmoletke ostalo u glavi, dok će manje biti vrednovan uspeh ostvaren u osnovnoj školi. Umesto 70 bodova koje je donosio rezultat iz prethodnog školovanja, đacima će biti računato najviše 60 poena, dok će na završnom ispitu sada maksimalno moći da osvoje 40, umesto ranijih 30 bodova. Ispiti iz maternjeg jezika i matematike maksimalno će nositi po 13 bodova, a kombinovani test 14. Do sada su đaci na sva tri navedena testa osvajali najviše po 10 poena. Kombinovani test će i dalje biti sastavljen od pitanja iz biologije, istorije, geografije, fizike i hemije, što pokazuje da će se od učenika najviše tražiti sveukupno znanje stečeno u toku osnovne škole. Na novim testovima biće više pitanja otvorenog tipa, što znači da đaci moraju sami da napišu odgovor, umesto da zaokruže jednu od ponuđenih opcija naglašava Pajić. Mala matura, koja je podrazumevala test iz maternjeg jezika i matematike, uvedena je školske 2010/2011. godine i sva pitanja na njoj bila su iz ranije pripremljene zbirke zadataka. Ta praksa ukinuta je 2013. godine, kada je prvi put sproveden završni ispit u današnjem obliku, koji je pored matematike i srpskog uveo i kombinovani test. TJaci koji se odluče za srednje škole za koje je određena posebna ulaznica prijemni ispit, imaće i dodatne poene. Detaljnija obaveštenja mali maturanti mogu dobiti u školama koje organizuju ove ispite, poput gimnazija s informatičkim odeljenjima, Matematičke i Filološke gimnazije u Beogradu, muzičkih, baletskih i umetničkih škola... Učenici koji vanredno konkurišu za ove škole i imaju više od 17 godina prijavljuju se za prijemni samo 11. i 14. maja. Na poziciju na rang-listi uticaće i uspesi osmaka s takmičenja iz kalendara Ministarstva prosvete, ali ne svih. Bodovaće se samo rezultati s republičkih i međunarodnih takmičenja za predmete koji se polažu na maloj maturi. To su maternji jezik, matematika i pet predmeta s kombinovanog testa. Dodatnih šest, četiri ili dva poena osmaci će ostvarivati za republičko prvo, drugo i treće mesto. Uspeh na međunarodnim takmičenjima donosiće 12 bodova za prvo, 10 za drugo i osam za osvojeno treće mesto. Ovim podstičemo decu da učestvuju na takmičenjima i donose medalje naglašava Pajić i dodaje da ostaje upisni prag od najmanje 50 poena neophodnih za upis u četvorogodišnje srednje škole. Na isti način vrednovaće se republičke i međuna- rodne nagrade koje su osmaci zavredeli znanjem stranih jezika, ali isključivo za upis u filološke gimnazije, odnosno filološka ili dvojezična odeljenja pri nespecijalizovanim gimnazijama. Pomoćnik ministra ističe da je bitno da roditelji pomognu učenicima prilikom ispisivanje liste 20 željenih srednjih škola jer se ranijih godina događalo da se „preračunaju” u popunjavanju tog spiska, pa da bude doveden u pitanje upis učenika koji je ostvario čak i 70 poena. Važno je da imaju na umu da je tradicionalno najveće interesovanje godinama unazad vladalo za upis u medicinske, ekonomske škole i pojedine gimnazije, kao što su čuvena novosadska ,Jovan Jovanović Zmaj”, „Bora Stanković” u Nišu, kao i beogradske Treću, Petu, Prvu gimnaziju. Zato neka dobro odmere želje i mogućnosti, odnosno broj poena koje su osvojili na završnom ispitu i koje im je doneo školski uspeh i eventualna takmičenja.\nOko 4.000 knjižica više nego maturanata\nProšle godine više od 69.000 đaka završilo je osmi razred i za njih je bilo planirano 74.000 mesta u srednjim školama. Ove godine ta razlika je 5,76 odsto, a imamo oko 2.500 đaka više. To znači da će umesto prošlogodišnje razlike od 5.000 mesta, ove godine za upis u srednje škole biti ponuđeno nešto oko 4.000 više mesta nego što je đaka koji za njih konkurišu. Podatak da je ranijih godina u školama bilo i do 7.000 više stolica nego budućih soelnjoškolaia govooi la ie Ministaostvo poosvete\nnapravilo dobre korekcije u upisnom planu i uspelo da smanji tradicionalni broj praznih stolica u srednjoškolskim učionicama.\nLoše je da ostane previše planiranih mesta u srednjim školama jer onda dobijamo mnogo odeljenja s manje od 15 učenika. Mi to ne možemo da odobrimo, pa se najčešće gase trogodišnji obrazovni profili zbog manjeg broja zainteresovanih učenika, što je opet u suprotnosti sa strategijom Vlade Srbije o širenju dualnog obrazovanja naglašava Pajić.\nNovi, dualni profili\nPomoćnik ministra prosvete otkriva da će od ove godine u srpskim srednjim školama biti formirana i odeljenja s novim obrazovnim profilima, uglavnom dualnim. Od četvorogodišnjih smerova to su turističko-hotelijerski tehničar, građevinski tehničar, tehničar za kompjutersko upravljanje (CNC) mašinama, a novi trogodišnji obrazovni profili biće operater u prehrambenoj industriji i operater osnovnih građevinskih radova. Takođe će broj odeljenja učenika nadarenih za informatiku u gimnazijama, formiranih uz podršku premijerke Ane Brnabić, porasti s dosadašnjih devet na oko 70, s oko 1.400 mesta.\nAutor: DRAGANA JOKIĆ STAMENKOVIĆ


RTCG - Radio Televizija Crne Gore - Nacionalni javni servis :: Društvo :: Na Skadarskom opet dozvoljen ribolov\nNEMA RIZIKA 29. 01. 2020. 17:19 >> 17:18 0\nNa Skadarskom opet dozvoljen ribolov\nMinistarstvo poljoprivrede i ruralnog razvoja ukinulo je danas privremenu zabranu ribolova na području Skadarskog jezera, nakon što je od Prirodno – matematičkog fakulteta, kao nadležne naučne institucije, stiglo mišljenje da ne postoji rizik od prelova ribe zbog visine vodostaja.\nU mišljenju PMF-a navodi se da ove godine ne postoji opasnost od velikog i olakšanog izlova šarana usljed niskog vodostaja, jer je prisutna velika količina neraspadnute podvodne vegetacije u obalnim i priobalnim zonama.\n“U skladu sa navedenim mišljenjem ova naučna ustanova je preporučila da ukine uvedeni privremeni zabran”, poručuju iz Ministarstva poljoprivrede.\n“Preispitivanje prethodno uvedene mjere zabrane, uslijedilo je nakon sastanka koji je Ministarstvo organizovalo prošle sedmice sa predstavnicima privrednih ribara, a na njihovu inicijativu. U cilju pronalaženja najboljeg rješenja za ribare i istovremeno očuvanja ribljih resursa, Ministarstvo je uspostavilo dijalog u kome je postignut dogovor da PMF izvrši naučnu analizu u cilju preispitivanja navedene mjere zaštite i uvedenog zabrana”, poručuju iz Ministarstva poljoprivrede i ruralnog razvoja.\nMinistarstvo obavještava nosioce dozvola za obavljanje ribolova na Skadarskom jezeru da se ribolovne aktivnosti mogu obavljati u skladu sa važećim zakonskim propisima.


Produžen rok za prijem fotografija za nagradni konkurs “XIII FOTO IZAZOV, SOKOBANJA 2020” – Sokobanja\nTuristička organizacija Sokobanja produžila je rok za prijem fotografija za nagradni konkurs “XIII FOTO IZAZOV, SOKOBANJA 2020”, koji će biti otvoren do ponedeljka, 31. avgusta 2020. god. Tema ovogodišnjeg konkursa je „SOKOBANJA-MELEM ZA SVE GENERACIJE“.\nPrijem fotografija trajaće do ponedeljka, 31. avgusta 2020. godine, a proglašenje pobednika održaće se početkom septembra (tačan datum biće blagovremeno objavljen), u Galeriji – legatu “Miluna Mitrovića”, kada će biti otvorena i izložba fotografija koje su ušle u uži izbor. Suorganizator izložbe je Narodna biblioteka “Stevan Sremac” iz Sokobanje. Prvoplasirani autor dobija novčanu nagradu od 45.000 dinara, drugoplasirani 25.000, a trećeplasirani 10.000 dinara. Dodatne informacije mogu se dobiti putem telefona na broj 018/833-988 odnosno putem mejla: tic@sokobanja.rs. Prijava i propozicije konkursa mogu se preuzeti u PDF formatu ispod teksta.


Laguna - Bukmarker - Ljubitelji fudbala, ovo je knjiga za vas! - Knjige o kojima se priča\nIzdavačka kuća Laguna pravim ljubiteljima fudbala predstavlja verovatno najuzbudljiviju knjigu o fudbalu „Fudbalska matrica“ Kristofa Birmana. Sve o fudbalu što ste znali i što niste znali, sada se nalazi na jednom mestu.\nNesporno je da je fudbal jednostavna igra. A ipak, poslednjih godina fudbal je postao brži, uzbudljiviji i zahtevniji, a najnovija dostignuća fudbalskog umeća ponekad izgledaju kao naučna fantastika. Njegove mogućnosti su neiscrpne, pa je ova igra sve više predmet najrazličitijih istraživanja.\nOvu knjigu moraju da pročitaju svi istinski ljubitelji fudbala. Ali i ona druga manjina!


Svilanović za N1: Formiranje regionalne ekonomske zone ide sporo - European Western Balkans\nAutor EWB 05. 03. 2019. 05. 03. 2019.\nBEOGRAD – Goran Svilanović iz Saveta za regionalnu saranju, izjavio je za emisiju “Novi Dan” na N1, da postoji podrška za regionalnu ekonomsku zonu, ali da je čitav proces spor. Govoreći o Kopaonik biznis forumu, on je izjavio da su teme koje dominiraju digitalizacija, ravnopravnost žena, život i zdravlje ljudi i kreativne tehnologije.\nGovoreći o porukama predsednice Vlade Srbije Ane Brnabić sa Biznis foruma na Kopaoniku, Svilanović je ocenio da su poruke bile koncentrisane na ono što je vlada uradila prethodnih godina, kao i na prioritete u narednom periodu.\n“Njena ključna poruka je bila da smo se pre nekoliko godina poredili sa jednom grupom zemalja koja je u našem neposrednom okruženju, a da smo sada spremni da pogledamo malo oko sebe”, rekao je Svilanović.\nOn je mišljenja da je suština Biznis foruma na Kopaoniku poslednjih godina je da dođe do dijaloga između vlade i poslovne zajednice i dodaje da problem dijaloga ne utiče samo na političku scenu Srbije nego i zemalja u okruženju i dodaje da je događaj na Kopaniku prilika da se iskažu različita mišljenja.\nSvilanović ističe da, kad je reč o ekonomskoj fiskalnoj stabilizaciji i makroekonomskim brojkama, EU poštuje i ceni rezultate Srbije, ali je šef Delegacije EU Sem Fabrici ponovio da ima problema kad je u pitanju vladavina prava, reforma pravosuđa, borba protiv organizovanog kriminala, borba protiv korupcije i sloboda medija.\nOdgovarajući na pitanje o izjavi nekadašnjeg ministra finansija Dušana Vujovića da će Srbiji trebati vek i po da dostigne standarde EU, Svilanović je rekao da je činjenica da je potreban veliki posao da se uradi da bismo mogli da se poredimo po ekonomskom rastu i životnom standardu sa zemljama koje vode Uniju.\nGovoreći o taksama koje je Kosovo uvelo, Svilanović kaže da je to ilustracija kako CEFTA funkcioniše i da svake godine ima puno problema oko netarifnih barijera. On ističe da je poručeno da je vreme ključni faktor.\n“Ili će se u narednih godinu, dve dogovoriti regionalna ekonomska zona, što podrazumeva uklanjanje netarifnih barijera, ili će se tražiti drugi način. Bili su vrlo oštri i poslali jasnu poruku frustracije poslovne zajednice zbog neusklađenosti sa raznih strana granice unutar zone koju hoćemo zajedno da formiramo. Ili će se CEFTA menjati na način da bude funkcionalna i da ima mehanizam koji rešava sporove”, kaže Svilanović.\nSvilanović smatra da dok se ne reši sporazum sa Kosovom, Srbija se neće baviti pitanjima koja su životno važna za svaku zemlju – vladavina prava, sloboda medija i borba protiv kriminala.\nGoran SvilanovićKopaonik biznis forumSavet za regionalnu saradnju


Udruženje "Zora" | servisipodrske.info\nNaziv organizacije/institucije: Udruženje "Zora"\nAdresa: 26. septembra bb\nKontakt telefon: 015/584-409\nE-mail adresa: udruzenjezora@gmail.com\nUdruženje ,,Zora'' iz Krupnja pruža uslugu Dnevnog boravka za osobe sa invaliditetom. Osnovni cilj udruženje jeste unapređenje kvaliteta života osoba sa invaliditetom, kao i njihovih porodica, kroz razne programske aktivnosti i radioničarski metod rada. Takođe, sprovodimo aktivnosti koje su usmerene ka podizanju svesti i većoj senzibilizaciji šire lokalne zajednice o osobama sa invaliditetom i njihovim potrebama.\n•\tDnevni boravak za decu i mlade sa invaliditetom\nKorisnici: Direktni korisnici su deca i mlade osobe sa invaliditetom, uključujući decu i mlade sa smetnjama u mentalnom razvoju, decu i mlade sa senzornim oštećenjima, kao i decu i mlade sa telesnim invaliditetom. Na listi čekanja, zbog smanjenih kapaciteta, nalaze se korisnici stariji od 26 godina. Indirektni korisnici su porodice naših korisnika, ali i celokupna lokalna zajednica.\nAktivnosti: Aktivnosti su usmerene ka podsticanju razvoja praktičnih, socijalnih i konceptualnih adaptivnih veština. Aktivnosti se ostavaruju kroz radionice, zatim putem individualno usmerenih tretmana, kao i organizovanim posetama , kulturno- umetničkim i zabavnim programima.\nRadno vreme: Svaki radni dan od 8 do 13 h\nKako doći do servisa/usluge: Upravni odbor udruženja je na predlog stručnog tima usvojio Pravilnik o radu udruženja gde je sadržana i procedura ostvarivanja prava na uslugu. Stručni tim vrši monitoring i mapira potencijalne korisnike usluga, te im se na terenu saopštava sadržaj usluga koje pružamo. Korisnici dostavljaju anamnezu i popunjavaju prijemni upitnik. Takođe, ostvarujemo saradnju i sa lokalnim Centrom za socijalni rad, koji može uputiti korisnika na naše usluge.\nCena servisa/usluge i učešće korisnika u ceni usluge: Do sada nismo uvodili participaciju. Kriterijum kojim smo se rukovodili jeste socio- ekonomski status većine porodica naših korisnika.\nKako servis/usluga doprinosi poboljšanju kvaliteta života korisnika: Usluge koje pružamo utiču na psiho- fizičko blagostanje korisnika kao i njihovih porodica. Sve aktivnosti koje sprovodimo su u najboljem interesu korisnika i usmerene su ka postižanju harmoničnog života u sredini u kojoj već žive.


SK ASI-MUR / СК АСИ-МУР / CS IAS-AIT / UC ASI-IWA : Skandal posle samita G-8\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Uto 02 of Mar, 2021 [19:13 UTC]\nSkandal posle samita G-8\nPetak 15. June 2007. [10:11:00 UTC] (1276 čitanja)\nNajava serije istraga protiv nemačke policije zbog prekoračenja ovlašćenja i masivnog kršenja ljudskih prava u više od hiljadu slučajeva\nAdvokati žrtava takozvanih preventivno-bezbednosnih akcija, sprovedenih uoči i za vreme prošlonedeljnog samita G-8, u Hajligendamu, pripremaju tužbe protiv specijalne nemačke policije i njihovih nalogodavaca – zbog prekoračenja ovlašćenja, povrede ličnih sloboda i masovnog kršenja ljudskih prava, u najmanje hiljadu slučajeva.\nNadležni šefovi resora u Ministarstvu unutrašnjih poslova, uključujući i ministra Volfganga Šojblea, odgovaraće, po svoj prilici, pred specijalnom istražnom komisijom. Zeleni su najavili podnošenje zahteva u Bundestagu. Socijaldemokrati i levica Oskara Lafontena obećali su da će podržati taj zahtev.\nOptužbe su usmerene protiv čuvara reda koji su obezbeđivali skup lidera sedam najrazvijenijih država zapada i Rusije. Uz „klasične” prestupe, ponižavanja, prebijanja, naprasnog lišavanja slobode zatečenih lica, policija se tereti da se svesno oglušila o zakonik službe.\nNajteža optužba – kršenje Ustava – stavlja se, koje li ironije, na teret onima koji bi trebalo da se brinu o njegovom poštovanju – pripadnicima službe za zaštitu ustavnosti.\nGeza kao Gvantanamo\nNajviše optužbi podignuto je u vezi sa hapšenjem „potencijalno militantnih” demonstranata, njihovim smeštajem u provizorne zatvore „Geza” (od nemačke reči „Gefangenensammelstellen” – sabirna mesta za okupljanje zatvorenika).\nPrema policijskom zakonu pokrajine Meklenburg–Prednja Pomeranija, preventivno zadržavanje, do deset dana, moguće je primeniti na osobe za koje se sumnja da pripremaju nedozvoljenu radnju, ili predstavljaju opasnost po javnu bezbednost. Ali, način na koji je zakon sprovođen u suprotnosti je sa načelima demokratije: „Tretman paušalno osumnjičenih uporediv je sa policijskom praksom u istočnoj Turskoj, koju, uzgred, nemačka vlada redovno kritikuje, ako se povede reč o integracijama te zemlje u EU”, istakao je berlinski advokat Senke Hilbrans.\nPrema izjavama očevidaca, policija je hapsila svakoga ko nije odgovarao liku bezazlenog prolaznika. Tako je uhapšena grupa od dvadesetak belgijskih biciklista, neobaveštenih o održavanju samita. Proglašeni su – lukavo prerušenim, militantnim demonstrantima... Poljski novinar Kamil M., akreditovani izveštač „Mond diplomatika”, izazvao je podozrenje kada su u njegovom prtljagu otkriveni crna majica i tamne naočari. Pokazujući novinarsku akreditaciju, Kamil je pokušao da objasni da je – nonkonformista. „Aha, ti si non... ili šta?”, upitao je policajac. Šamari, lisice, stajanje u položaju „mirno”, sve dok se nije onesvestio.\nLica lišena slobode završavala su, bez dalje provere, u žičanim kavezima zatvora „Geza”. Zbog sličnosti sa originalom, nazvani su – mali Gvantanamo. I podudarnosti druge vrste opravdavaju nadimak: za vreme zatočeništva nije dozvoljavan kontakt sa pravobraniocima, porodice nisu bile obaveštene o hapšenju...\n„U 90 do 95 odsto slučajeva zatočenici su bili prolaznici koji nisu bili u dodiru sa demonstrantima”, tvrdi advokat Hilbrans. Udruženje Republikanskih advokata RAV nadovezalo se na izjavu, ističući da su u pripremi tužbe u ime 1.146 nevinih zatočenika, koji su pri hapšenju pretrpeli povrede.\nZajedno sa Udruženjem za hitnu pravnu pomoć, RAV pretpostavlja: „Broj žrtava policijskog nasilja za vreme održavanja samita, koje se nisu usudile da zatraže pravnu satisfakciju, izvesno je daleko veći... Strah od mračnih ustavobranitelja čini svoje.”\nČemu su zaštitnici Ustava kadri čak i u državi poput Nemačke, okrenutoj demokratskim načelima i praksi, potvrđuje slučaj koji, istini na volju, nije bio u vezi sa merama obezbeđenja samita. Ministar unutrašnjih poslova pokrajine Saksonije Albreht Butolo juče je potvrdio da su pripadnici ustavobranitelja vršili nedozvoljeni pritisak na lokalne novinare, koji su razotkrili spregu tajne policije, ustavobranitelja i u Saksoniji rasprostranjene, kalabrijske mafije Ndragenta. Autorima tekstova prećeno je smrću, ili montiranim sudskim procesima.\n[ Vreme izvršavanja: 0.17 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.33 ]


Ministarstvo finansija Rusije saopštilo je da je otplaćen dug iz vremena bivšeg SSSR Bosni i Hercegovini, navodi se u saopštenju tog resora. Bosna i Hercegovina je bila poslednja...\nPredsednik Republike Srpske Milorad Dodik izjavio je da je ustaški zločin u okolini Bihaća u leto 1941, kada je ubijeno 12.000 ljudi, bio deo osmišljenog projekta likvidacije Srba i dodao da je...\nDa li će biti stvorena "Novojugoslavija" i kakvu će korist imati Srbija?\nJedna bivša SFRJ zemlja se ugurala u "top 10" jakih pasoša - a gde smo mi?\nNajjačim pasošima mogu da se pohvale Nemačka i Singapur čiji građani bez viza mogu da putuju u 159 zemlja sveta, pokazala je godišnja lista "Pasport Index".\nPrvi predsednik Republike Srpske Radovan Karadžić upozorio je da je situacija na Balkanu trenutno gora nego pred rat i raspad SFRJ. On je ovo izjavio u petak, na redovnoj statusnoj konferenciji i u...


Geršom Šolem - Babun\nNaslovna » O autorima » Geršom Šolem\nGerhard Šolem (Gerhard Scholem, 5. decembar 1897-21.februar 1982), koji je, nakon što je iz Nemačke emigrirao za Palestinu, promenio svoje ime u Geršom Šolem, je Palestinac rođen u Nemačkoj (a od 1948. godine Izraelac) jevreski filozof i istoričar, rođen i odrastao u Nemačkoj. On se proslavio kao pokretač savremenog, akademskog izučavanja Kabale, a bio je i prvi profesor jevrejskog misticizma na Hebrejskom univerzitetu u Jerusalemu.\nŠolem je najviše poznat po svojoj zbirci predavanja, Glavni tokovi jevrejskog misticizma (1941) kao i po njegovoj biografiji Mistični mesija (Sabbatai Zevi ,1973). Njegova zbirka govora i eseja, objavljena pod naslovom O kabali i njenom simbolizmu (1965), pomogla je širenju saznanja o jevrejskom misticizmu među ne-jevrejima.\nKnjige od Geršoma Šolema\nOd vremena nastanka, krajem trinaestog veka u Španiji, Zohar je, uz Bibliju i Talmud, presudno uticao na razvoj jevrejske misli i tradicije. Kao središnje delo jevrejskog mističkog učenja, kabale, Zohar otvara dveri koje vode do nove vrste religijskog iskustva, do…


Guverner Softić učestovao u radu 5. susreta guvernera centralnih banaka regiona\nGuverner Centralne banke Bosne i Hercegovine (CBBiH), dr. Senad Softić, učestvovao je u radu 5. susreta guvernera centralnih banaka regiona, koji je 31. marta 2017. godine, održan u Umagu, Republika Hrvatska, u organizaciji Poslovnog magazina „Lider“.\nOvogodišnji samit guvernera, koji je osim guvernera CBBiH okupio guvernere centralnih banaka Slovenije, Makedonije, Crne Gore (viceguverner), Kosova i domaćina Hrvatske, bio je fokusiran na temu „Euro kao sidro monetarnih režima“. Cilj rasprave je bio da se analiziraju prednosti i nedostaci aktuelnih monetarnih režima iz pozicije svake centralne banke pojedinačno, kako bi se potakla polemika o temi prednosti i nedostaci uvođenja eura.\nDanašnja rasprava je bila posebno izazovna imajući u vidu da su na panelu učestvovali guverneri čije su zemlje u različitom statusu: članice eurozone, sprovele unilateralnu/neformalnu eurizaciju, na ulasku u proces pristupanja eurozoni, zemlje koje vode režim fiksiranja kursa ili aranžmana valutnog odbora, što je slučaj Bosne i Hercegovine. Pokazalo se da, uprkos različitim modelima, sve zemlje regiona naginju ka stabilnosti preko vezivanja za EUR kao sidrenoj valuti.\nGovoreći o iskustvu Bosne i Hercegovine s valutnim odborom, guverner Softić je naglasio da je ovaj monetarni režim, koji je na snazi od osnivanja CBBiH, značajno doprinio uspostavljanju monetarne i finansijske stabilnosti u Bosni i Hercegovini.\n„Kurs nacionalne valute je striktno fiksiran prema euru već skoro 20 godina. U ekonomskom programu Evropske unije za BiH, valutni odbor je ocijenjen kao sidro stabilnosti, monetarne, a time i finansijske, na koje se oslanjaju međunarodne finansijske institucije, međunarodne agencije za procjenu suverenog kreditnog rejtinga. Mišljenja sam da, iako valutni odbor jeste konzervativna monetarna politika, u bh. kontekstu ne limitira ekonomski rast, čak naprotiv. Realni efektivni kurs ne pokazuje značajna odstupanja od ravnotežnog položaja, što implicira da relativno nizak ekonomski rast i nedovoljno brz rast izvoza u BiH nije posljedica cjenovne nekonkurentnosti, nego, između ostalog, niže produktivnosti u odnosu na trgovinske partnere.\nKonačno, tu su i aspiracije za članstvo u EU, pri čemu treba uzeti u obzir i faze ekonomske i monetarne integracije zemlje u EU,“ naglasio je guverner Softić.\nPored panela guvernera, ovogodišnji događaj je okupio i komercijalne bankare koji su se tokom diskusije dotakli finansiranja ekonomskog rasta. Ovogodišnji uvodničar je bio regionalni rezidentni predstavnik Međunarodnog monetarnog fonda (MMF) za region centralne i istočne Evrope, Bas B. Bakker, koji je dao osvrt na promjene u monetarnim režimima zemalja rastućih ekonomija Evrope.


Tag / Podmetnut požar / Vesti online\nZatvorenik u Crnoj Gori pokušao da se "ubije požarom"\nZatvorenik Zavoda za izvršenje krivičnih sankcija u Spužu pokušao je da izvrši samoubistvo tako što je zapalio krevet u ćeliji.\nVIDEO: Slavna pevačica izgorela u automobilu\nPevačica Loalva Braz Vijeira, najpoznatija po pesmi "Lambada", tragično je izgubila život u Rio de Žaneiru.\nVeliki požar u Moskvi, najmanje 12 poginulih (video, foto)\nNegotin: Zapaljena kamp-prikolica poverenika SNS-a\nPovereniku Srpske napredne stranke u Negotinskom selu Samarinovcu Dragiši Barbuloviću danas (3. maj) je zapaljena kamp-prikolica, a sumnja se da su požar podmetnuli politički neistomišljenici,...\nPiroman teroriše Vranje?\nZapalio Hitnu pomoć u Podgorici\n19:49 >> 20:30\nRudare: Zapaljen kamion Srbina\nKamion marke 'man', vlasništvo kosovskog Srbina M.S. iz sela Rudare kod Zvečana, izgoreo je večeras oko 18 sati, a prvi rezultati uviđaja ukazuju da je požar verovatno podmetnut.\nImam: Požar u džamiji podmetnut zbog ritualnog klanja\nU džamiji u Gdanjsku noćas je izbio požar a imam Islamske zajednice u tom gradu na severu Poljske Hani Hrajš uveren je da je požar podmetnut povodom jučerašnjeg spora sa zaštitnicima...\nVeliki požar na Hvaru: Piromani pobegli čamcem\nNa ostrvu Hvar, pored mesta Zastražišta, jutros je buknuo veliki požar, javljaju hrvatski mediji.\nZapaljen lokal Hanke Paldum\nNeko je zapalio poslovni prostor Hanke Paldum u Sarajevu, javljaju sarajevski mediji.


Šešelj opisivao odnose sa osobama iz optužnice protiv Miloševića\nĐinđić i Drašković želeli srpsku vojsku\nDa li ste širili mržnju, pitao je Milošević. Ne, širio sam ljubav ubeđujući Srbe muslimane da treba da obnovimo zajedničku državu, odgovorio je lider SRS-a\nHAG - U nastavku svedočenja na suđenju Slobodanu Miloševiću u Hagu, Vojislav Šešelj je juče rekao da su Demokratska stranka i Srpski pokret obnove želeli da Srbija ima svoju vojsku, prenosi Fonet.\n- Đinđić se zalagao za formiranje srpske vojske, a isto je želeo i SPO, ali Srbija nikad nije imala svoju vojsku već samo teritorijalnu odbranu. Vlast nikad nije imala plan o formiranju vojske, ali su pojedinci i političke partije nastupali s takvim idejama, a jedina legalna sila bila je JNA, koju je podržavala Srpska radikalna stranka - rekao je Šešelj.\nNa Miloševićevo pitanje zašto se delovanje specijalne jedinice "crvenih beretki" pominje pre nego što je ova jedinica nastala 1996. godine, a što je Šešelj potvrdio, svedok je odgovorio: "Zabunu pravi kolokvijalni naziv 'crvene beretke' jer su se pod tim nazivom pojavljivale razne jedinice". Dodao je da se "vlast u Srbiji trudila da suzbije delovanje paravojnih formacija".\nOpisujući svoje veze sa osobama koje su u optužnici protiv Miloševića navedene kao učesnici udruženog zločinačkog poduhvata u optužnici za BiH, on je rekao da "nikada nije imao prave kontakte s Ratkom Mladićem". Svedok je rekao da su njegovi odnosi s Momčilom Krajišnikom bili bolji nego sa Radovanom Karadžićem.\n- Govorio sam da Biljana Plavšić nije normalna, da se ne može verovatni nekome ko nema potomaka. Tražio sam od Karadžića da je ne kandiduje za predsednika Republike. On ju je kandidovao jer je bila ekstremnija od njega, što će uticati na zapadne faktore, a i to je bio svojevrstan udarac vama jer se niste podnosili. Ali, desilo se nešto drugo. Kasnije je umesto patriotskog ponašanja promenila stav za 180 stepeni, pod uticajem nekih stranih faktora s kojima se sporazumela - rekao je Šešelj. On je ponovio priču o Srbima pravoslavcima, Srbima katolicima i Srbima muslimanima, naglašavajući da to što je bilo u tadašnjoj Jugoslaviji nigde nije postojalo - da muslimani postanu nacija.\n- Da li ste tim pričama širili mržnju - pitao je Milošević.\n- Ne, širio sam ljubav ubeđujući Srbe muslimane da treba da obnovimo zajedničku državu - odgovorio je svedok. Odbacio je i tvrdnju o uklanjanju hrvatskog stanovništva rekavši da je "do pomeranja došlo spontano i da se hrvatsko stanovništvo ilegalno naoružavalo".\nPozovi koalicionog partnera radi dogovora\nJuče na grobljima u Suvom Dolu i Livađu kod Lipljana\nZarić dolazi umesto Paskaša\nČović zahvaljuje za izuzetnu saradnju


► Panasonik obustavlja transakcije sa grupom Huavej\n"Prekinuli smo naše transakcije sa kompanijom Huavej i njenih 68 ogranaka koji podležu zabrani američke vlade", izjavio je portparol Panasonika, Džo Flin.\nHuavej je od japanske kompanije nabavljao elektronske komponente.\nPredsednik SAD Donald Tramp uveo je vanredno stanje kako bi zaštitio američke kompjuterske mreže od napada "stranih protivnika".\nNije poznato zbog koje kompanije je uvedeno vanredno stanje, ali se veruje da je u pitanju Huavej.\nHuavej je bio u središtu američko-kineske borbe za prevlast u svetskoj politici proteklih godinu dana.\nHuavej i dalje na crnoj listi\nPredsednik SAD Donald Tramp rekao je danas da još neće skinuti kinesku telekomunikacionu kompaniju Huavej s trgovinske crne liste.\nHuavej se žalio sudu u SAD zbog ograničenja prodaje\nKina je danas saopštila da trgovinski pregovori sa SAD treba da se odvijaju uz uzajamno poštovanje, pošto je ranije danas američki presednik Donald Tramp izrazio optimizam da će uskoro biti...


Karavan Turističke organizacije Srbije “Vidi Srbiju” koje momente ćeš pamtiti ovog leta, započeo je svoju promitvnu letnju kampanju ispod simbola Beograda, sa platoa Avalskog tornja.Turističke organizacije iz gradova u Srbiji na promotivnom događaju na Avali svoju destinaciju predstavili su se na 40 pultova i kulturno-umetničkim programom na bini.\nDirektorka Turističke organizacije Srbije, Marija Labović najavila je početak promotivne kampanje„Vidi Srbiju“ – koje momente ćeš pamtiti ovog leta? koja ima za cilj da u predstojećem letnjem periodu poziva domaće goste da svoj letnji odmor ili njegov deo provedu na destinacijama širom Srbije. Karavan već 8.juna nastavlja put Vrnjačke Banje, a 22.juna je ponovo u Beogradu, na Trgu Republike. Sa Avale je 2.juna odzvanjala truba sa Zlatibora, folklorni asambli iz Srbije, a poseticima je bio priređen i besplatan koncert Bilje Krstić.


Izbori u Grčkoj: Pobeda Nove demokratije\nTanjug 8. jula 2019. 07:21\nATINA – Konzervativna Nova demokratija pobedila je na prevremenim parlamentarnim izborima u Grčkoj, porazivši vladajuću Sirizu grčkog premijera Aleksisa Ciprasa, pokazuju preliminarni rezultati.\nCipras je priznao poraz na parlamentarnim izborima i pozvao je telefonom lidera opozicione Nove demokratije Kirjakosa Micotakisa da mu čestita na pobedi.\nMicotakis će danas položiti zakletvu za kao novi premijer Grčke, a posle toga obaviće se primopredaja dužnosti, rekao je izvor iz Nove demokratije za agenciju ANA.\nCipras je izbore raspisao pre tri meseca pošto je njegova levičarska stranka Siriza na majskim izborima za Evropski parlament pretrpela poraz od konzervativne Nove demokratije.\nVanredni izbori održani su u trenutku kada Grčka s mukom nastoji da se izvuče iz decenijske finansijske krize, koja je vrednost grčke privrede smanjila za četvrtinu i uticala na skok nezaposlenosti i siromaštva.\nOvo su prvi parlamentarni izbori u Grckoj otkako je ta zemlja okončala primenu trećeg uzastopnog programa pomoći međunarodnih kreditora, ali i postigla sporazum sa Skopljem o imenu Severne Makedonije.


Zakazana sjednica: Parlamentarci naredne sedmice o smjeni Matanovića i Suljagića - Klix.ba\nZakazana sjednica: Parlamentarci naredne sedmice o smjeni Matanovića i Suljagića\nPredsjedavajuća Zastupničkog doma Parlamentarne skupštine Bosne i Hercegovine Borjana Krišto sazvala je 21. sjednicu Zastupničkog doma za četvrtak, 10. decembar 2015. godine, u 10 sati.\nČetvrta tačka dnevnog reda je Odluka o smjeni ministra komunikacija i saobraćaja BiH Slavka Matanovića i zamjenika ministra odbrane BiH Emira Suljagića na prijedlog predsjedavajućeg Vijeća ministara BiH Denisa Zvizdića.\nZvizdić koji je i predlagač saziva Vijeća ministara BiH već je smijenio Matanovića i Suljagića, a Zastupnički dom Parlamentarne skupštine BiH trebao bi samo potvrditi njegovu odluku.\nKako je ranije najavljeno, mjesta funkcionera iz Demokratske fronte trebali bi preuzeti ministri iz Saveza za bolju budućnost (SBB).\nJoš uvijek nije poznato kako će državni parlamentarci glasati 10. decembra s obzirom na to da se zastupnici Saveza za promjene još uvijek nisu javno izjasnili da li će podržati smjenu ministara iz DF-a.\nZamjenik predsjedavajuće Zastupničkog doma Parlamentarne skupštine BiH Mladen Bosić (SDS) nedavno je kazao kako još uvijek nije definisan stav Saveza za promjene u vezi sa smjenom funkcionera iz reda Demokratske fronte.\n"Mi ćemo još porazgovarati sa partnerima u Parlamentarnoj skupštini BiH i razjasniti pojedine stvari. Ostaje naš stav i mi mislimo da je ministar iz Demokratske fronte dobro radio svoj posao, ali podržavamo zahtjeve i većinskih partnera iz Federacije BiH, kao i njihove interese vezane za formiranje vlasti u Federaciji BiH", rekao je Bosić.\nIstog dana zastupnik SDA u Zastupničkom domu PS BiH Salko Sokolović kazao je kako neće podržati smjenu ministara DF-a u Vijeću ministara BiH.\nSa druge strane, zamjenik predsjedavajuće Zastupničkog doma PS BiH Šefik Džaferović ističe kako su jasna uputstva najviših organa stranke, odnosno da "SDA ima stav da se glasa za rekonstrukciju Vijeća ministra BiH kako je to predloženo".


CeSID predložio Dačiću mere za bolje izborne uslove – SveVesti.net\nCeSID predložio Dačiću mere za bolje izborne uslove\nPredlozi su dostavljeni predsedniku Skupštine Srbije Ivici Dačiću, koji je danas rekao da je više organizacija, među kojima i CeSID, zainteresovano da pomogne predstojećim razgovorima koji bi trebalo da počnu 1. marta.\nKlačar objašnjava za Tanjug da je CeSID predložio kratkoročne i dugoročne mere i dodaje da se kratkoročne mogu usvojiti i primeniti do sledećih izbora, te da je većina u skladu sa preporukama ODHIR-a, dok dugoročne traže postizanje političkog kompromisa, jer podrazumevaju promene izbornog sistema i izborne administracije.\nKao najvažnije kratkoročne mere Klačar je izdvojio one koje omogućavaju RIK – u da može po službenoj dužnosti da pokreće postupke u cilju zaštite izbornog prava, ali i da rad RIK-a bude transparentniji.\nTo znači da RIK zapisnike sa sednica, sve uložene prigovore na izborni proces i rešenja po prigovorima, učini dostupnim, kao i da se zapisnici o radu biračkih odbora objavljuju pravovremeno.\nGrađanima, kaže, treba omogućiti i da potpisima podrže više od jedne liste i da mogu elektronski da provere da li su i koju listu podržali.\nIzmenama Zakona o izboru narodnih poslanika, predlaže CESID treba ukinuti prikupljanje potpisa u kampanji za one političke stranke koje su prikupile 10.000 neophodnih potpisa u sklopu registracije političke organizacije.\nTakođe, kaže Klačar, Agencija za sprečavanje korupcije treba češće da izveštava o finansiranju kampanje, a predlaže i da se precizira rok do kada je Agencija u obavezi da objavi preliminarne nalaze monitoringa.\nKlačar napominje da je jedan od predloga da svi mediji imaju obavezu da, uoči izbora, javno objave cenovnike politickog oglašavanja, a da REM nagleda medije, izbornu kampanju i aktivnosti državnih funkcionera i sankcioniše eventualna kršenja propisa u kratkim rokovima.\nCeSID-ov predlog je i da se izmeni dopuni Krivični zakonik novim delima protiv izbornih prava, a trebalo bi zabraniti i vođenje paralelnih evidencija i vršenja pritisaka na birače.\nKlačar među predloženim dugoročnim merama navodi da promenu izbornog sistema u personalizovani proporcionalni sistem, kao i formiranje profesionalne izborne administracije (RIK) sa trajnim karakterom i sopstvenim budžetom.\nPredložena je i promena odredbe o glasanju dijaspore kroz izmenu Zakona o izboru narodnih poslanika i otvaranje biračkih mesta u svim diplomatsko-konzularnim predstavništvima bez obzira da li je prijavljeno 100 glasača ili ne.\nNa pitanje koje su CeSID-ove mere usvojene u prvoj rundi dijaloga, Klačar kaže da je od 35 mera u oblastima biračkog spiska i izborne administracije, finansiranje kampanja, pristupa medijima i obezbeđivanju biračkog prava, delimično ili u potpunosti prihvaćeno 15, ali neke od njih su, napominje, prihvaćene samo formalno i nisu efikasno primenjene u praksi.\nUpitan da li je dijalog na “dva koloseka” svrsishodan, s obzirom da ne žele sve stranke da budu deo razgovora kojima posreduju evroparlamentarci, Klačar smatra da bi fokus trebalo da bude na dijalogu uz posredovanje Evropskog parlamenta.\nKako objašnjava, na tom dijalogu će se naći većina političkih aktera pošto su za sada samo SRS i DSS najavili da nisu spremni da prisustvuju dijalogu uz stranu pomoć.\n“Svakako je važno i obaveza je Narodne skupštine da sasluša i uvaži mišljenje stranaka na “drugom koloseku” i da njihovi predlozi budu deo agende odnosno da promene koje ce uslediti adresiraju i predloge stranaka koje ne budu deo razgovora uz posredstvo evro-parlamentaraca”, zaključio je Klačar.\nPrevious Joksimović i Bilčik: Čekajući primenu nove metodologije\nNext Orijan: Najbliži saveznik Izraela je nesumnjivo Srbija\nLajčak: Već dogovoreni delovi sporazuma Beograda i Prištine\nKurti “zna” kako do referenduma; Petković: Priznao da je SL prepreka projektu velike Albanije\nPetković s predstavnicima Srba s Kosova i Metohije o novim radnim mestima i paketima pomoći\nPo podne slaba kiša i sneg, temperatura u osetnom padu\nBroj slučajeva korona virusa u svetu premašio 116 miliona; U Brazilu najviše novozaraženih u jednom danu od jula\nU svetu od kovida-19 preminulo 840 novinara\nTurska: U padu vojnog helikoptera poginulo 11 osoba\nRegion: Moguće potpuno zatvaranje Kantona Sarajevo; Slovenija pooštrava režim ulaska zbog novih sojeva